ƐNEE ɔle ayia titili wɔ Gyɛlusalɛm. Ɛnee Belemgbunli Devidi ɛvɛlɛ ye mgbanyima, safohyenle mgbanyima nee maanle ne anu katakyiema kɔsɔɔti. Bɛ nye liele nolobɔlɛ titili ne mɔɔ hɔle zo la anwo. Gyihova ɛkpa Devidi ara Sɔlɔmɔn kɛ ɔzi sua kpole bie mɔɔ bɛbazonle nɔhalɛ Nyamenle ne wɔ nu la. Devidi mɔɔ ɛnee yeyɛ kpanyinli la vale sua ne anwo ngɛlata mɔɔ bɛluale sunsum ne azo bɛvale bɛmaanle ye la ɔmaanle Sɔlɔmɔn. Ɔhanle kɛ: ‘Gyima ne mɔɔ gyi ɔ nyunlu la le kpole. Ɔluakɛ ɛzonlenlɛ sua ne mɔɔ bɛbazi la ɛnle sonla ɛdeɛ. Ɔle Gyihova Nyamenle ne ɛzonlenlɛ sua.’—1 Ek. 28:1, 2, 6, 11, 12; 29:1.\nAkee Devidi bizale kɛ: ‘Nwane a ɔdaye noko ɛnɛ kenle ye ɔkɛyeye ye ahonle nu ɔkɛva debie ɔkɛmaa Gyihova a?’ (1 Ek. 29:5) Saa ɛnee ɛwɔ ɛkɛ a, anrɛɛ duzu a ɛbayɛ a? Anrɛɛ debie baha wɔ yeamaa wɔaboa gyima kpole ne ɔ? Yizilayɛma yɛle debie. Menli ne ‘yeyele bɛ ahonle nu vale ninyɛne maanle Gyihova na bɛ nye liele kɛ bɛhola bɛyeye ninyɛne dɔɔnwo zɛhae a.’—1 Ek. 29:9.\nƐvolɛ dɔɔnwo anzi, Gyihova vale debie mɔɔ sonle bolɛ tɛla ɛzonlenlɛ sua ne la ziele ɛkɛ. Ɔvale sunsum nu ɛzonlenlɛ sua kpole ne mɔɔ le ngyehyɛleɛ mɔɔ Nyamenle ɛyɛ mɔɔ maa alesama dua Gyisɛse afɔlebɔlɛ ne azo bɛsonle ye la ɔziele ɛkɛ. (Hib. 9:11, 12) Kɛzi Gyihova ɛlɛboa menli yeamaa bɛava ye agɔnwolɛ ɛnɛ ɛ? Ɔlua yɛ ɛdoavolɛyɛlɛ gyima ne azo. (Mat. 28:19, 20) Ɔlua gyima ɛhye azo, ɛvolɛ biala yɛyɛ Baebolo ɛzukoalɛ mgbe dɔɔnwo, bɛsɔne ɛdoavolɛma apenle apenle, yɛɛ bɛte asafo dɔɔnwo.\nƐhye ati ɔwɔ kɛ yɛpelente Baebolo nwo mbuluku dɔɔnwo, yɛsisi Belemgbunlililɛ Asalo na yɛnea zo boɛ, na yɛnyia ɛleka mɔɔ yɛbayɛ maangyebakyi nee maanzinli nyianu la dɔɔnwo. Ɛnlie ɛndo nu kɛ edwɛkpa ne mɔɔ yɛbɔ ye nolo la le gyima kpole mɔɔ nvasoɛ wɔ zo ɔ?—Mat. 24:14.\nNyamenle nee menli nwo ɛlɔlɛ nee Belemgbunlililɛ nolobɔlɛ gyima ne mɔɔ ɔhyia ndɛndɛ la maa Nyamenle menli ne ‘yeye bɛ ahonle nu fa ahyɛlɛdeɛ maa Gyihova’ ɔlua ndoboa mɔɔ bɛye la azo. Yɛ nye die kɛ yɛbava yɛ anwonyia yɛali Gyihova eni amaa bɛava bɛali gyima wɔ nrɛlɛbɛ nee nɔhalɛlilɛ nu bɛaboa gyima kpole mɔɔ tɛla biala wɔ alesama tetedwɛkɛ nu la.—Mrɛ. 3:9.\nKɛzi Bie Mɔ Ye Ndoboa Boa Ewiade Amuala Gyima Ne La\nƐnɛ, menli dɔɔnwo ‘te ezukoa to ahane’ anzɛɛ fa ezukoa sie amaa bɛava bɛagua asafo ne ndoboa nlɛka mɔɔ bɛhɛlɛ nwolɛ “Ewiade Amuala Gyima” la anu. (1 Kɔl. 16:2) Siane biala, asafo ne mɔ fa ezukoa ɛhye nwa Gyihova Alasevolɛ ɔfese ne mɔɔ nea gyima ne azo wɔ bɛ maanle ne anu la. Ɛdawɔ noko ɛbahola wɔava wɔ ndoboa wɔanwa Watch Tower Bible and Tract Society of Ghana, Attention Accounts Department, P. O. Box GP 760, Accra, Ghana anzɛɛ ɛbava wɔahɔgua bange ɛhye mɔ anu: Watch Tower, Barclays Bank, Accra High Street Branch, Account number 048/2746365 anzɛɛ Watch Tower, Ghana Commercial Bank, Accra High Street Branch, Account number 1011130008990 anzɛɛ ɛbava wɔahɔ Gyihova Alasevolɛ ɔfese ne mɔɔ nea gyima ne azo wɔ wɔ maanle ne anu la. Ɛbahola wɔava ndoboa le kɛ mɔɔ bɛhile ye wɔ ɔ bo ɛke la bie wɔahɔ Gyihova Alasevolɛ ɔfese ne mɔɔ nea gyima ne azo wɔ wɔ maanle ne anu la:\nƐbahola wɔalua ɛlɛtɔlɔneke ninyɛne zo wɔaye ndoboa. Wɔ maanle bie mɔ anu, ɛbahola wɔalua jw.org anzɛɛ wɛbsaete gyɛne zo wɔaye ndoboa.\nƐbahola wɔava ezukoa, agudeɛ, anzɛɛ wɔ agyadeɛ gyɛne wɔaboa. Kɛlɛ kɛlata to zo fa kile kɛ wɔva ezukoa ne anzɛɛ deɛ ne wɔhyɛ bɔkɔɔ.\nNDOBOA MƆƆ NGYEHYƐLEƐ WƆ NWO\nƐbahola wɔava ezukoa wɔaboa na wɔayɛ ngyehyɛleɛ kɛ saa ɛhyia nwo a bɛva bɛmaa wɔ.\nKɛlɛ kɛlata to zo fa kile kɛ ngyehyɛleɛ wɔ ndoboa ne anwo.\nNDENLE GYƐNE MƆƆ ƐBAHOLA WƆALUA ZO WƆAYE NDOBOA\nNdenle bieko mɔɔ ɛbahola wɔalua zo wɔaye ndoboa wɔaboa Belemgbunlililɛ ne anwo gyima mɔɔ bɛyɛ ye ewiade amuala la bie mɔ a bɛhile ye wɔ ɔ bo ɛke la. Yɛsɛlɛ wɔ, ɛ nee ɔfese ne mɔɔ nea gyima ne azo wɔ wɔ maanle ne anu la ɛzuzu nwo kolaa na wɔanwu mɔɔ ɔwɔ kɛ ɛyɛ la. Asolo maanle biala anu mɛla nee adwule nwo ngyehyɛleɛ, yemɔti biza awie mɔɔ ɔze mɛla ne anu la kolaa na wɔayɛ ngyehyɛleɛ zɛhae.\nInsurance: Awie bahola ayɛ ngyehyɛleɛ yeamaa bɛadua ye insurance anzɛɛ pɛnhyɛne ezukoa bɛamaa Watch Tower Bible and Tract Society of Ghana.\nBange Ezukoa: Awie bahola ayɛ ngyehyɛleɛ yeamaa bava ye ezukoa mɔɔ wɔ bange, anzɛɛ ɔkɔ pɛnhyɛne anzɛɛ ɔwu a bɛbadua bɛamaa ye la bɛamaa Watch Tower Bible and Tract Society of Ghana, kɛmɔ bange ezukoa nwo ngyehyɛleɛ mɔɔ wɔ bɛ ɛkɛ ne de la.\nKyɛfoa Wɔ Gyima Nu Nee Ezukoa Mɔɔ Bɛfa Bɛbɔ Bosea: Awie bahola amaa bɛadua ye kyɛfoa mɔɔ ɔnyia ɔfi gyima bie anu anzɛɛ bosea mɔɔ ɔwɔ kɛ bɛtua bɛmaa ye la bɛamaa Watch Tower Bible and Tract Society of Ghana. Eza ɔbahola yeahɛlɛ kɛ saa ɔwu a bɛdua bɛmaa Watch Tower Bible and Tract Society of Ghana.\nAzua Nee Azɛlɛ: Awie bahola ava ye sua anzɛɛ azɛlɛ mɔɔ bɛbahola bɛadɔne ye la yeamaa Watch Tower Bible and Tract Society of Ghana. Eza ɔbahola yeayɛ ngyehyɛleɛ kɛ saa ɔwu a bɛva ye awuke ne mɔɔ ɔde nu la bɛmaa Watch Tower Bible and Tract Society of Ghana.\nAgyapadeɛ: Awie bahola ayɛ ngɛlata ahile kɛ saa ɔwu a bɛva ye agyapadeɛ anzɛɛ ye ezukoa bɛmaa Watch Tower Bible and Tract Society of Ghana. Bie a ngyehyɛleɛ ɛhye ɛnrɛmaa bɛnrɛdua adwule biala.\nSaa ɛkpondɛ kɛ ɛdua “nyeleyɛlɛ ngyehyɛleɛ” ɛhye mɔ bie azo ɛye ndoboa ɛboa Gyihova Alasevolɛ ewiade amuala gyima ne anzɛɛ ɛkpondɛ ndenle mɔɔ yɛha nwolɛ edwɛkɛ wɔ anwuma ɛkɛ la bie anwo edwɛkɛ dɔɔnwo a, ɛbahola wɔalua adelɛse anzɛɛ telefonu nɔma mɔɔ wɔ ɔ bo ɛke la azo ɛ nee “Accounts Department” ne ali ngitanwo.\nTelefonu: (030) 2712456\nKɛzi Yɛbalua Ɛlɛtɔlɔneke Ninyɛne Zo Yɛaye Ndoboa La


Mateyu 23 | Yintanɛte Zo Baebolo | Ewiade Fofolɛ Ngilebɛbo\nMateyu Edwɛkpa 23:1-39\nBɛmmasukoa mɛla kilehilevolɛma nee Falasiima ne (1-12)\nMɛla kilehilevolɛma nee Falasiima, bɛ gyakɔ (13-36)\nGyisɛse su Gyɛlusalɛm (37-39)\n23 Akee Gyisɛse zele menli dɔɔnwo ne nee ye ɛdoavolɛma ne kɛ: 2 “Mɛla kilehilevolɛma nee Falasiima ɛdɛnla Mosisi ebia ne azo. 3 Yemɔti, debie biala mɔɔ bɛkɛha bɛkɛhile bɛ la, bɛli zo na bɛyɛ, noko bɛmmayɛ bɛ nyɛleɛ ne bie, ɔluakɛ bɛka noko bɛnyɛ mɔɔ bɛka la.+ 4 Bɛkyekye adesoa ɛlomboɛ bɛfa bɛto menli kɔme zo,+ noko bɛdabɛ mumua ne bɛnva bɛ sa ɛrɛlɛsɛka ko bɔbɔ bɛnzɔ nu.+ 5 Gyima kɔsɔɔti mɔɔ bɛyɛ la, bɛyɛ amaa menli anwu ye,+ ɔluakɛ bɛyɛ ngɛlɛlera ahodoku mɔɔ bɛfa bɛbɔ bɛ nwo bane la tɛtɛlɛ+ na bɛyɛ bɛ adɛladeɛ nloa mgbole.+ 6 Bɛkulo ɛleka mɔɔ menli titili tɛnla la wɔ nɔsolɛ ɛkponledolɛ bo nee nyianu azua nu mbia mɔɔ wɔ ɔ nyunlu la* azo ɛdɛnlanlɛ+ 7 nee gua zo ahyebizalɛ yɛɛ menli mɔɔ fɛlɛ bɛ Relabae* la. 8 Noko bɛmɛ, bɛmmamaa bɛfɛlɛ bɛ Relabae, ɔluakɛ bɛ kilehilevolɛ kokye,+ yɛɛ bɛ muala bɛle mediema. 9 Bieko, bɛmmafɛlɛ awie biala bɛ papa wɔ azɛlɛ ye azo, ɔluakɛ bɛ Ze kokye,+ Yemɔ a wɔ anwuma lɔ la. 10 Eza bɛmmamaa bɛfɛlɛ bɛ adekilevolɛma, ɔluakɛ bɛ Adekilevolɛ kokye, yemɔ a le Kelaese ne. 11 Emomu, ɔwɔ kɛ mɔɔ le kpole kpalɛ wɔ bɛ nu la yɛ bɛ sonvolɛ.+ 12 Awie biala mɔɔ kɛmemaa ɔ nwo zo la,+ bɛkɛha ye aze, na awie biala mɔɔ kɛbɛlɛ ɔ nwo aze la, bɛkɛmaa ye zo.+ 13 “Bɛ gyakɔ, mɛla kilehilevolɛma nee Falasiima, nabalabama! ɔluakɛ bɛto anwuma Belemgbunlililɛ ne anu wɔ menli nyunlu; bɛmɛ a bɛnrɛhɔ nu, yɛɛ bɛdabɛ mɔɔ bɛlɛkɔ nu la noko a bɛmmaa bɛ adenle.+ 14 * —— 15 “Bɛ gyakɔ, mɛla kilehilevolɛma nee Falasiima, nabalabama!+ ɔluakɛ bɛdua azule nye nee azɛlɛ resee zo bɛkɔkakyi awie, noko saa ɔkakyi ɔwie a bɛmaa ɔ nwo fɛta Gehenna* fane nwiɔ ɔtɛla bɛ. 16 “Bɛ gyakɔ, adekilevolɛma anyenzinliravolɛma+ mɔɔ ka kɛ, ‘Saa awie fa ɛzonlenlɛsua ne ka ndane a, ɔnyɛ ɛhwee; noko saa ɔfa ɛzonlenlɛsua ne anu nvutuke ne ɔka ndane a, ɔdi nwolɛ ɛzonle la.’+ 17 Ahoasea nee anyenzinliravolɛma! Boni a hyia kpalɛ a, nvutuke ne anzɛɛ ɛzonlenlɛsua ne mɔɔ ɛde nvutuke ne anwo la? 18 Bieko, ‘Saa awie fa afɔlemokyea ne ka ndane a, ɔnyɛ ɛhwee; noko saa awie fa ahyɛlɛdeɛ ne mɔɔ wɔ zolɛ la ka ndane a, ɔdi nwolɛ ɛzonle.’ 19 Anyenzinliravolɛma! Boni a hyia kpalɛ a, ahyɛlɛdeɛ ne anzɛɛ afɔlemokyea ne mɔɔ te ahyɛlɛdeɛ ne anwo la? 20 Yemɔti, awie biala mɔɔ fa afɔlemokyea ne ka ndane la fa ye nee zolɛ ninyɛne ne amuala ka ndane; 21 na awie biala mɔɔ fa ɛzonlenlɛsua ne ka ndane la fa ye nee Mɔɔ de nu la ka ndane;+ 22 na awie biala mɔɔ fa anwuma ka ndane la fa Nyamenle belemgbunli ebia ne nee Mɔɔ de zo la ka ndane. 23 “Bɛ gyakɔ, mɛla kilehilevolɛma nee Falasiima, nabalabama! ɔluakɛ bɛkyɛ mente nee dele yɛɛ kumin*+ ne mɔ anu bulu bɛfa ko bɛmaa, noko bɛbu bɛ nye bɛgua Mɛla ne anu ninyɛne mɔɔ hyia kpalɛ, mɔɔ le kɛ pɛlepɛlelilɛ+ nee anwunvɔnezelɛ+ yɛɛ nɔhalɛlilɛ la azo. Ninyɛne ɛhye mɔ a anrɛɛ ɔwɔ kɛ bɛyɛ a, na ɔnle kɛ bɛbu bɛ nye bɛgua ninyɛne mɔɔ ɛha la azo.+ 24 Adekilevolɛma anyenzinliravolɛma,+ bɛsonyi ninyɛne zo bɛye akowule+ wɔ nu noko bɛme afunlumu!+ 25 “Bɛ gyakɔ, mɛla kilehilevolɛma nee Falasiima, nabalabama! ɔluakɛ bɛnrinzi kanrɛlɛ nee ɛyɛba nwo,+ noko anyebolo* nee angomedi+ ɛyi bɛ tɛkɛɛ.+ 26 Falasiinli anyenzinliravolɛ, dimoa nrinzi kanrɛlɛ ne nee ɛyɛba ne anu, amaa nwolɛ ne noko ayɛ bɔkɔbɔkɔ. 27 “Bɛ gyakɔ, mɛla kilehilevolɛma nee Falasiima, nabalabama!+ ɔluakɛ bɛle kɛ nla mɔɔ bɛpenti ye fufule mɔɔ nwolɛ le kɛnlɛma,+ noko nuhua le avunli mbowule na debie evinli biala ɛyi ye tɛkɛɛ la. 28 Zɔhane ala a, bɛle kɛ tenlenema wɔ menli nye zo a, noko nabalaba nee mɛladonlɛ ɛyi bɛ tɛkɛɛ.+ 29 “Bɛ gyakɔ, mɛla kilehilevolɛma nee Falasiima, nabalabama!+ ɔluakɛ bɛto ngapezoma nla na bɛsiezie tenlenema sɛka,*+ 30 na bɛka kɛ, ‘Saa yɛdɛnlanle aze wɔ yɛ nenyia mɔ mekɛ zo a, anrɛɛ yɛnrɛboa bɛ yɛnrɛmaa bɛnrɛha ngapezoma ne mogya bɛnrɛgua.’ 31 Yemɔti, bɛlɛdi daselɛ bɛatia bɛ nwo kɛ bɛle menli mɔɔ hunle ngapezoma ne mɔ la amra.+ 32 Ɛnee noko bɛmaa bɛ nenyia mɔ kanrɛlɛ ne ɛyi. 33 “Nwɔlɛ mralɛ,+ kɛ ɔkɛyɛ na bɛanriandi Gehenna* ndɛnebualɛ ne ɛ?+ 34 Ɛhye ati, melɛsoa ngapezoma+ nee nrɛlɛbɛvolɛma nee kilehilevolɛma wɔ bɛ nwo ɛkɛ.+ Bɛbahu bie mɔ+ yɛɛ bɛbabɔ bie mɔ mbaka nu, yɛɛ bɛbabila bie mɔ empele+ wɔ bɛ nyianu azua nu, na bɛakpɔ bie mɔ+ wɔ bɛ azua ne mɔ azo, 35 amaa tenlenema mogya mɔɔ bɛhanle bɛguale azɛlɛ ye azo la kɔsɔɔti agua bɛ ti zo, ɔvi tenlenenli Ebɛle+ mogya zo kɔkpula Bɛlakaya ara Zɛkalaya mogya zo, yemɔ a bɛhunle ye wɔ ɛzonlenlɛsua ne nee afɔlemokyea ne avinli la.+ 36 Nɔhalɛ nu meka meahile bɛ kɛ, ninyɛne ɛhye mɔ amuala bara awolɛndoazo ɛhye anwo zo. 37 “Gyɛlusalɛm, Gyɛlusalɛm, wɔmɔ mɔɔ ɛku ngapezoma na ɛsi menli mɔɔ bɛzoa bɛ wɔ ɛ nwo ɛkɛ ne la awolɛ a+—fane nyɛ a ɛnee mekulo kɛ meboɔboa ɛ mra nloa kɛ mɔɔ akɔlɛ ɛrɛladane boɔboa ɔ mra nloa wɔ ɔ ndɛba abo a! Noko wɔangulo.+ 38 Nea! Bɛgyakyi wɔ sua ne bɛmaa wɔ.*+ 39 Na meka meahile bɛ kɛ, ɔvi ɛnɛ mɔɔ kɔ la, bɛnrɛnwu me bieko kɔkpula kɛ bɛbaha kɛ, ‘Nyilalɛ ɛha mɔɔ ɛlɛba wɔ Gyihova* duma nu la!’”+\n^ Anzɛɛ “Kilehilevolɛ.”\n^ Mente, dele yɛɛ kumin le nya nya mɔɔ bɛdua ye tola nu mɔɔ bɛfa bɛto aleɛ.\n^ Anzɛɛ “ninyɛne ɛvenlɛ.”\n^ Anzɛɛ ɔkola ɔkile, “ɛbayɛ suadu.”


Zalefate Kunlavolɛ Raalɛ Ne Nyianle Ye Diedi Ne Anwo Ahatualɛ | Debiezukoalɛ\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Iban Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Myanmar Ndebele Ndonga Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zapotec (Isthmus) Zulu\nKUNLAVOLƐ raalɛ ehyianli ne ɛyɛ ɔ ra nrenya ko pɛ ne atuu. Ɔyɛ ye azibɛnwo kpole. Ɔtɛkyɛle biala yɛɛ ɛnee ɔlɛ ɔ ra ne mɔɔ ɛwu la ɔ sa zo a. Kɛkala, raalɛ ne nea ɔ ra nrenya ne mɔɔ bɛdwazo ye bɛvi ewule nu la na ɔsele. Ɛyɛvolɛ ne zele ye kɛ, “nea, ɛ ra ne ɛde kpɔkɛ!”\nEwudwazo ɛhye mɔɔ yɛ nwanwane la zile kɛyɛ 3,000 mɔɔ ɛze la. Ɛbahola wɔagenga nwolɛ edwɛkɛ wɔ 1 Arelemgbunli tile 17. Ɛyɛvolɛ ne a le Nyamenle ngapezonli Yilaegya. Na ninli ne noko ɛ? Yemɔ a le kunlavolɛ raalɛ bie mɔɔ dɛnlanle Zalefate mɔɔ bɛambɔ ye duma la. Ninyɛne mɔɔ manle kunlavolɛ raalɛ ne diedi yɛle kpole kpalɛ wɔ ye ngoane mekɛ nu la anu ko a le ɔ ra nrenya ne mɔɔ bɛdwazole ye bɛvile ewule nu la. Saa yɛdwenle ye edwɛkɛ ne anwo a, yɛbanyia ɛzukoalɛdeɛ kpalɛ dɔɔnwo.\nYILAEGYA NWUNLE KUNLAVOLƐ RAALƐ BIE MƆƆ ƆLƐ DIEDI LA\nƐnee Gyihova ɛbɔ kpɔkɛ kɛ ezule ɛnrɛdɔ mekɛ tendenle wɔ Yizilayɛ belemgbunli Ehabe atisesebɛ mekɛ zo. Mekɛ mɔɔ Yilaegya vale edwɛkɛ ne dole gua la, Nyamenle ammaa Ehabe annwu ye na ɔluale nwanwane adenle zo ɔmanle ahɔhɔsɛlɛ vale kpanwo nee nane rɛlɛle ngapezonli ne. Akee Gyihova zele Yilaegya kɛ: “Dwazo kɔ Zalefate mɔɔ wɔ Saedɛn maanzinli nu la kɔdɛnla ɛkɛ. Meyɛ ye kɛ kunlanvolɛ raalɛ bie mɔɔ de ɛkɛ ne maanle ne anu la ɛmaa wɔ aleɛ.”—1 Arl. 17:1-9.\nMekɛ mɔɔ Yilaegya dwule Zalefate la, ɔnwunle kunlavolɛ raalɛ ehyianli bie kɛ ɔlɛsesa ngeleka. Asoo raalɛ ɛhye a bamaa ngapezonli ne aleɛ a? Kɛzi ɔbahola yeayɛ ɛhye wɔ mekɛ mɔɔ ɔdaye mumua ne ɔle ehyianli la ɛ? Ɔnva nwo adwenle nu keseeyɛlɛ biala mɔɔ bie a Yilaegya banyia la, ɔbɔle ɔ bo ɔ nee raalɛ ne lile adwelie. Ɔzele ye kɛ, “Bɛlɛ me nzule ekyi maa meno.” Raalɛ ne hakyile ɔ nwo mɔɔ ɔkɔ la, Yilaegya zele ye kɛ, “Anrɛɛ bɛlɛ me aleɛ ekyi noko.” (1 Arl. 17:10, 11) Ɛnee ɔnyɛ se kɛ kunlavolɛ ne bamaa ɛyɛvolɛ ne nzule, noko ɛnee ɔyɛ se kɛ ɔbamaa ye aleɛ.\nRaalɛ ne buale ye kɛ, “Meka [Gyihova] wɔ Nyamenle ne kɛ menlɛ kpanwo nretee zɛ wɔ ɛkɛ. Yeha me ɛdɔkɛ ekyi bie wɔ me kpule ne abo yɛɛ nwole ekyi wɔ toba bo. Yemɔ yɛɛ melɛkpondɛ nwolɛ ngeleka kɛyɛ nwiɔ meahɔwuda senle meado na me nee me ra nrenya ne yɛava yɛazɔ yɛ ɛbolɛ a. Saa yɛdi na ɔwie a ɛnee yɛze kɛ yɛ awieleɛ ne ala ɛne; ɛhɔne yɛɛ bahu yɛ a.” (1 Arl. 17:12) Maa yɛzuzu mɔɔ adwelielilɛ ɛhye kile la anwo.\nKunlavolɛ raalɛ ne nwunle kɛ Yilaegya le Yizilayɛnli mɔɔ ɔsulo Nyamenle. Ɛhye da ali wɔ edwɛkɛ ɛhye mɔɔ ɔhanle la anu, “meka [Gyihova] wɔ Nyamenle ne kɛ.” Ɔbayɛ kɛ ɛnee ɔlɛ Yizilayɛ Nyamenle ne anwo nrɛlɛbɛ bie ɛdeɛ, noko mekɛ mɔɔ ɔka Gyihova anwo edwɛkɛ la, yeangola yeanga kɛ “me Nyamenle” ne. Ɔdɛnlanle Zalefate, sua bie mɔɔ ɔbayɛ kɛ ɛnee Fonehyeama suakpole Saedɛn a ‘nea’ ɛkɛ la azo. Ɔbayɛ kɛ menli mɔɔ dɛnlanle Zalefate la le Beeyale azonvolɛ. Noko, Gyihova nwunle debie titile bie wɔ kunlavolɛ raalɛ ɛhye anwo.\nƆnva nwo kɛ Zalefate kunlavolɛ raalɛ ne dɛnlanle awozonle ɛzonlenlɛma avinli la, ɛnee ɔlɛ diedi. Raalɛ ne nee ngapezonli ne ɛnleanlɛ ti a Gyihova zoanle Yilaegya a. Yɛkola yɛsukoa debie kpalɛ yɛfi edwɛkɛ ɛhye anu.\nTɛ Zalefate Beeyale azonvolɛ ne mɔ amuala a ɛnee bɛ ɛbɛla ɛzɛkye bɔkɔɔ a. Gyihova hilele kɛ ɔdwenle awie biala mɔɔ ɛtɛbasonlenle ye noko ɔlɛ adwenle kpalɛ la anwo ɔlua Yilaegya mɔɔ Ɔzoanle ye wɔ kunlavolɛ raalɛ ɛhye anwo ɛkɛ la azo. Nɔhalɛ nu, “awie biala mɔɔ sulo [Nyamenle] na ɔdi boɛ la ɔdie ye ɔto nu, yɛɛ ɔnnea ɛleka mɔɔ ɔvi nee maanle holɛ ko mɔɔ ɔvi nu la.”—Gyi. 10:35.\nMenli mɔɔ de wɔ azɛlɛsinli ne anu la anu nyɛ a le kɛ Zalefate kunlavolɛ raalɛ ne a? Ɔnva nwo kɛ bɛde adalɛ ɛzonlenlɛma avinli la, bie a ɛnee bɛlɛkpondɛ debie kpalɛ bɛazukoa. Bie a Gyihova anwo nrɛlɛbɛ ekyi bie ala a bɛlɛ a, yemɔti saa bɛbalie nɔhalɛ ɛzonlenlɛ bɛado nu a, kyesɛ yɛboa bɛ. Asoo ɛlɛkpondɛ menli ɛhye mɔ abo zo na wɔaboa bɛ ɔ?\n“DUMUA TE EKYI DOA TATA MAA ME”\nMaa yɛzuzu mɔɔ Yilaegya zele raalɛ ne kɛ ɔyɛ la anwo kpalɛ. Ɔtɛkyɛle biala yɛɛ raalɛ ne zele ye kɛ yeha ɔ nee ɔ ra ne aleɛ mɔɔ saa bɛdi bɛwie a ɛnee bɛ awieleɛ ɛra a. Noko, duzu a Yilaegya hanle a? “Mmadwenle nwolɛ. Wɔmɔ kɔnlea yɛ mɔɔ wɔha la. Noko akee dumua te ekyi doa tata maa me kolaa na wɔado ɛ nee ɛ ra nrenya ne bɛ ɛdeɛ ne. Ɔluakɛ [Gyihova], Yizilayɛ Nyamenle ne se, ‘Ɛdɔkɛ ne abo ɛnrɛdu kpule ne abo, yɛɛ nwole ne ɛnrɛwie toba ne abo ɛlɛ, kɔkpula mekɛ mɔɔ [Gyihova] kɛmaa ezule kɛdɔ bieko kɛgua azɛlɛ ye azo la.’”—1 Arl. 17:11-14.\nBie mɔ ɛha kɛ: ‘Kɛ yɛbava yɛ aleɛ mɔɔ ɛha la kɔsɔɔti yɛamaa la, yemɔ ɔnrɛyɛ boɛ.’ Noko kunlavolɛ raalɛ ne anga ye zɔ. Ɔnva nwo kɛ ɛnee Gyihova anwo nrɛlɛbɛ ekyi bie ala a ɔlɛ la, ɔliele Yilaegya ɔlile na ɔyɛle mɔɔ ɔzele ye la. Nea diedi nwo sɔnea kpole mɔɔ ɔhɔle nu—nee kpɔkɛ mɔɔ nrɛlɛbɛ wɔ nu mɔɔ ɔzile a!\nDiedi mɔɔ kunlavolɛ raalɛ ne nyianle wɔ Yilaegya Nyamenle Gyihova anu la, manle ɔ nee ɔ ra nrenya ne nyianle ngoane\nNyamenle amkpo kunlavolɛ raalɛ ehyianli ɛhye. Kɛmɔ Yilaegya hanle la, Gyihova manle ye aleɛ ne nee ye nwole ekyi ne yɛle dɔɔnwo amaa Yilaegya, kunlavolɛ ne nee ɔ ra nrenya ne anyia debie ali kɔkpula kɛ ezule kɛdɔ la. Nɔhalɛ nu, “ɛdɔkɛ ne anwie kpule ne anu, yɛɛ nwole ne noko abo andu toba ne abo, kɛmɔ [Gyihova] luale Yilaegya anwo zo hanle la.” (1 Arl. 17:16; 18:1) Saa raalɛ ne ambuke ɔ sa nu a, anrɛɛ ye ɛdɔkɛ ne nee ye nwole ne yɛle ye aleɛ mɔɔ li awieleɛ amgba. Noko, ɔnyianle diedi, ɔvale ɔ nwo ɔdole Gyihova anwo zo, na ɔlumuale ɔmanle Yilaegya aleɛ.\nDebie mɔɔ yɛsukoa yɛfi nu la a le kɛ Nyamenle yila bɛdabɛ mɔɔ bɛlɛ diedi la. Saa ɛyia munli nu ɛgyinlanlɛ nwo sɔnea na ɛnyia diedi a, Gyihova baboa wɔ. Ɔbayɛ wɔ Maavolɛ, Wowavolɛ, nee Agɔnwolɛ mɔɔ baboa wɔ yeamaa wɔagyinla wɔ sɔnea ne anloa a.—Ade. 3:13-15.\nWɔ 1898, Zion’s Watch Tower ne hwenle adwenle ziele ɛzukoalɛdeɛ ɛhye mɔɔ wɔ kunlavolɛ ne edwɛkɛ ne anu la azo: “Saa raalɛ ne nyianle diedi mɔɔ maa ɔyɛ tieyɛ la a, ɛnee ɔfɛta moalɛ mɔɔ Awulae luale ngapezonli ne anwo zo vale manle ye la; saa yeannyia diedi a, anrɛɛ ɔbahola yeara ye kɛ kunlavolɛ gyɛne bayɛ zɔ. Yemɔti, yɛdayɛ noko, ɔdwu mekɛ ne bie a Awulae sɔ yɛ diedi ne nea wɔ yɛ ngoane adendulɛ ne anu. Saa yɛnyia diedi a yɛbanyia nyilalɛ; saa yɛannyia diedi a, yɛnrɛnyia ye.”\nSaa yɛyia sɔnea fɔɔnwo bie a, ɔwɔ kɛ yɛdua Ngɛlɛlera ne nee Baebolo nwo mbuluku zo yɛkpondɛ adehilelɛ yɛfi Nyamenle ɛkɛ. Akee ɔwɔ kɛ yɛfa adehilelɛ mɔɔ Gyihova fa maa yɛ la yɛdi gyima ɔnva nwo kɛzi ye ɛyɛlɛ bayɛ se la. Saa yɛmaa yɛ nyɛleɛ nee ɛrɛlɛ ɛhye yɛ ko a yɛbanyia nyilalɛ: “Yeye wɔ ahonle nu fa ɛ rɛle wula [Gyihova] anu, mmafa wɔ adwenle ɛsɔ ɛ ngome wɔ nrɛlɛbɛ. Nwu Nyamenle wɔ wɔ ɛbɛlabɔlɛ muala anu, na ɔbamaa wɔ ndenle adenrɛ fɔɔnwo.”—Mrɛ. 3:5, 6.\n‘ƐRALE KƐ ƐMAA ME RA YE AWU Ɔ?’\nƐnee kunlavolɛ raalɛ ne bayia diedi nwo sɔnea fofolɛ. Baebolo ne ka kɛ: “Ɛhye anzi kunlanvolɛ raalɛ ne, mɔɔ le awuke menle ne, ara nrenya ne anwo dole ye. Anwondolɛ ne hakyile anwonyane kpole, na nzinlii ɔwule.” Mɔɔ raalɛ ne mɔɔ ɛlɛdi alɔbɔlɛ la ɛnnwu ɛleka mɔɔ esiane ɛhye vi rale la, ɔzele Yilaegya kɛ: “Nyamenle sonla, duzu edwɛkɛ a le ɛhye? . . . Ɛrale kɛ ɛbaza me ɛtane ne mɔ wɔagua zolɛ na wɔamaa me ra ye awu.” (1 Arl. 17:17, 18) Alɔbɔlɛ edwɛkɛ ɛhye kile duzu?\nAsoo raalɛ ne hakyele ɛtane bie mɔɔ gyegye ye adwenle la ɔ? Asoo ɔdwenlenle kɛ ɔ ra ne ewule ne le anzohwenlɛ mɔɔ Nyamenle luale ye sonvolɛ Yilaegya anwo zo vale rale ɔ nwo zo ɔ? Baebolo ne ɛnga nwolɛ edwɛkɛ noko nɔhalɛ edwɛkɛ ko da ali wienyi: Kunlavolɛ ne ambɔ Nyamenle somolɛ kɛ yeanyɛ mɔɔ tenrɛ la.\nƆbahola yeara ye kɛ kunlavolɛ ne ara ne ewule ne, nee adwenle mɔɔ raalɛ ne nyianle kɛ ngapezonli ne a ɛmaa ɔ ra ne ɛwu la zinle Yilaegya anwo. Mɔɔ Yilaegya dwule kakula ne hɔle sua ne ati zo la, ɔzɛlɛle kɛ, “O [Gyihova], me Nyamenle, duzu munzule a akee wɔmaa yerado raalɛ ye mɔɔ merazokoɛ ye la na wɔmaa ɔ ra nrenya ye ɛwu a?” Saa Gyihova maa adenle maa raalɛ ɛhye mɔɔ ɔlɛ atiakunlukɛnlɛma na ɔdie nyɛvolɛ la nwu amaneɛ a, ɔbagua Ye duma ne anwo evinli, na ɛhye bagyegye ngapezonli ne kpalɛ. Yemɔti Yilaegya zɛlɛle kɛ: “O [Gyihova], me Nyamenle, maa kakula ye ɛrɛla ngoane nu bieko.”—1 Arl. 17:20, 21.\n“NEA, Ɛ RA NE ƐDE KPƆKƐ!”\nƐnee Gyihova ɛlɛtie. Kunlavolɛ raalɛ ne manle ngapezonli ne aleɛ na ɔnyianle diedi. Ɔda ali kɛ, Nyamenle manle kakula ne anwondolɛ ne anwo adenle. Ɛnee ɔze kɛ ewudwazo ɛhye mɔɔ lumua mɔɔ bɛbahɛlɛ bɛado ɛkɛ wɔ Ngɛlɛlera ne anu la, bamaa awolɛndoazo mɔɔ bara nzinlii la anyia anyelazo. Mekɛ mɔɔ Yilaegya zɛlɛle Gyihova la, Ɔmanle kakula ne rale ngoane nu bieko. Nea kɛzi kunlavolɛ ne anye balie wɔ mekɛ mɔɔ Yilaegya hanle kɛ: “Nea, ɛ ra ne ɛde kpɔkɛ” la ɛ! Akee kunlavolɛ raalɛ ne zele Yilaegya kɛ: “Kɛkala menwu kɛ ɛle Nyamenle sonla, na [Gyihova] dua ɛ nwo zo tendɛ.”—1 Arl. 17:22-24.\nKɛlɛtokɛ ne mɔɔ wɔ 1 Arelemgbunli tile 17 la anga raalɛ ɛhye anwo edwɛkɛ bieko. Noko akee, saa yɛnea edwɛkɛ kpalɛ mɔɔ Gyisɛse hanle vanenle ɔ nwo la a, bie a ɔrayɛle Gyihova nɔhalɛ sonvolɛ nzinlii. (Luku 4:25, 26) Ye edwɛkɛ ne maa yɛnwu kɛ Nyamenle yila bɛdabɛ mɔɔ bɛboa ye azonvolɛ ne mɔ la. (Mat. 25:34-40) Ɔkile kɛ, Nyamenle maa bɛdabɛ mɔɔ bɛdi nɔhalɛ la asa ka mɔɔ bɛhyia nwo wɔ mekɛ bɔbɔ mɔɔ anu yɛ se la anu. (Mat. 6:25-34) Edwɛkɛ ɛhye eza le daselɛ mɔɔ kile kɛ Gyihova lɛ ɛhulolɛ nee tumi kɛ ɔbadwazo mɔwuamra. (Gyi. 24:15) Ninyɛne ɛhye mɔ ati a ɔwɔ kɛ yɛkakye Zalefate kunlavolɛ raalɛ ne la.\nFa nwa awie Fa nwa awie Zalefate Kunlavolɛ Raalɛ Ne Nyianle Ye Diedi Ne Anwo Ahatualɛ


African Storybook - Kusu Nee Kila\nKusu Nee Kila\nAndrews Opoku Antwi and Michelangelo Quaye Anang\nMekɛ bie mᴐᴐɛze ɛhᴐ la, ɛnee Kusu nee Kila wᴐ manzinli ko anu mᴐ bɛfɛlɛ ye Siane Sᴐlᴐ anaa Ankobra.\nƆwᴐ nuhua kɛ bɛwᴐ manzinli ko anu, noko bɛnde namule ko azo. Bɛ nuhua biala ɛnze namule ko mᴐᴐᴐgᴐnwo de zo a. Bɛ nuhua ko biala nee ᴐ mra ade a.\nKɛmᴐᴐ dahuu bɛyɛ ye la, alehyelɛ biala, bɛgyakyi bɛ mra ne mᴐ wᴐ namule ne azo.\nNa bɛkᴐɛhoayelɛ ne anu bɛkᴐ kpondɛ aleɛ bɛma bɛ abusua ne.\nKenle ko bie mᴐᴐ awovolɛ ne hᴐle kɛɛ bɛkᴐ bɛakpondɛ aleɛ la, mᴐᴐᴐyɛle nwanwane alɛ kɛ, ngakula ɛkpunli nwiᴐ ne yɛle bɛ adwenle kɛ bɛkali nwᴐhoa wᴐ alienwo adenvinli ne anu.\nWᴐ nwᴐhoa elilɛ ne anu, bɛdele bɛ nwoɛdendɛlɛ. Ɛhye ati, bɛyɛle bɛ adwenle kɛ bɛyia bɛnwo.\nWᴐ bɛayia ne anu, bɛlale bɛ nwo ali na bɛvale bɛ nwo agᴐnwolɛ.\nMekɛ zᴐhane anu, yɛɛ Kusu ngakula ne mᴐ dole ɛsalɛ vɛlɛle Ngila ngakula ne mᴐ na bɛlili aleɛ bɛbᴐle nu. Na ɛhye anzi, Ngila ngakula ne hᴐle sua nu anyeliɛlɛ nu.\nYeangyɛ biala yɛ Kusu ninli ne raale na ᴐnwunle kɛᴐ mra ne mᴐ anye lie. Na ᴐbizale bɛ kɛ, duzu ati a bɛ nyelie a? Na bɛhanle mᴐᴐᴐzili kᴐsᴐᴐti bɛhilɛle bɛ nli mᴐ fane agonwonlɛ fofolɛ mᴐᴐ bɛnya ye la anwo.\nNᴐhalɛ nu, mᴐ ninli ne dele mᴐ ezi la, ᴐrɛ le bᴐle ᴐ nwo totohyia kpole kpalɛ. Ɛhye manle ᴐhilɛle nu ᴐhilɛle ᴐ mra ne mᴐ na ᴐyele fealera edwɛkɛ mᴐᴐla bɛ nee Kila avinli la. Na mᴐᴐ ngakula ne dele kɛ, Ngila ale bɛ aleɛ titili la, bɛrɛle bᴐle bɛ nwo bᴐkᴐᴐ.\nNoko bɛnyanle anyelazo na bɛhanle bɛhilɛle bɛ nli kɛɛɛmamma ᴐrɛle bᴐ, ᴐluakɛ Kila amra ne mᴐ bᴐle ɛwᴐkɛlɛ kɛ bɛbaza bara ɛhyema.\nNoko akee, kenle ne dwule la, bɛhendɛle bɛ dedee bɛamma. ᴐluale zo ᴐmanle bɛ nli dule bɛ folɛ kɛ, bɛhᴐ vɛlɛ bɛ bɛrɛla na yɛnya adenle yɛahye bɛ.\nMekɛ ne anu ala, Ngila ngakula ne noko nyanle folɛdulɛ vile bɛ nli ɛkɛ wᴐ mɛlɛ mᴐ bɛhanle mᴐᴐ zili ᴐ nzi la. Ninli ne ahonle dule noko ᴐlale Nyamenle ase kɛ yelie ᴐ mra ne mᴐ la. Kila noko yele fealera edwɛkɛ mᴐ la bɛ nee Ngusu avinli la hilele ᴐ mra ne mᴐ.\nƐhye manle Kila noko dule ᴐ mra ne mᴐ folɛ kɛ, bɛmamma bɛtu bɛ gyakɛ bɛsie Kusu namule ne azo bieko. Eza bɛne bɛpɛ agᴐnwolɛvalɛ ne anu. Naa mekɛ mᴐᴐ Ngusu ngakula ne dwule bɛ nwohoalilɛɛleka ne la, bɛdianle nunwa “Ngila ngakula ee! agᴐnwolɛma ee! Bɛrɛla bɛma yɛhᴐli nwᴐhoa bieko oo!”\nYɛ nli eziezie aleɛ fɛlɛko bie ɛma yɛ, bɛrɛla bɛma yɛhᴐli oo!”\nNgila ngakula ne buale bɛ kɛ, “Yɛnrɛra oo! Yɛnrɛra. Yɛ nee bɛɛnnɛ agᴐnwolɛyɛlɛ bieko. Saa bedie bɛ nli folɛdulɛ a yɛdayɛ noko yɛdie yɛ nli folɛdulɛ. Zᴐhane ati bɛhᴐ oo! Bɛhᴐ.”\nAuthor - Christina Nwolley, Comfort Bozoh, Jonathan Kwao and Rebecca Arde\nIllustration - Andrews Opoku Antwi and Michelangelo Quaye Anang\nLanguage - Nzema\n© African Storybook Initiative 2017\nMother mouse's warning


Hana Yɛle Ɔ Ra Samoɛle Anwo Asɔne | Ngakula Baebolo Ɛzukoalɛdeɛ\nKENGA YE WƆ Acholi Afrikaans Albanian Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Arhuaco Armenian Aymara Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazil Mumule Aneɛ Britain Mumule Aneɛ Bulgarian Catalan Cebuano Chichewa China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Colombia Mumule Aneɛ Croatian Cuba Mumule Aneɛ Czech Dangme Danish Dayak Ngaju Dutch Ecuador Mumule Aneɛ Edo Efik Emberá (Chamí) Emberá (Northern) English Estonian Ewe Fijian Finnish Fon French Ga Galician Garifuna Georgian German German Mumule Aneɛ Giliki Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kekchi Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Mumule Aneɛ Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Mumule Aneɛ Miskito Mixe (North Central) Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Peru Mumule Aneɛ Pidgin (Cameroon) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Runyankore Russia Mumule Aneɛ Russian Rutoro Samoan Sangir Sango Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sikuani Sinhala Slovak Slovenian South Africa Mumule Aneɛ Spain Mumule Aneɛ Spanish Sranantongo Sunda Swahili Swati Swedish Swiss German Tagalog Tahitian Taiwan Mumule Aneɛ Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Venezuela Mumule Aneɛ Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Mumule Aneɛ Zulu\nƐnee Yizilayɛnli bie mɔɔ bɛfɛlɛ ye Ɛlekana la gya mraalɛ nwiɔ. Bɛfɛlɛ bɛ Hana yɛɛ Pɛnena, noko ɛnee ɔkulo Hana kpalɛ. Kɛmɔ Pɛnena wole dɔɔnwo na Hana ɛtɛwole la ati, ɛnee ɔgolo Hana anwo dahuu. Ɛvolɛ biala, ɛnee Ɛlekana nee ye abusua ne kɔsonle wɔ Hyaelo. Mekɛ bie mɔɔ bɛhɔle Hyaelo la, ɔnwunle kɛ ye kulovolɛ Hana ɛlɛdi nyane. Ɔzele ye kɛ: ‘Hana, mmasu bieko. Mewɔ ɛke yɛɛ mekulo wɔ.’\nNzinlii, Hana angome hɔle kɛ ɔkayɛ asɔne. Ɔvale ɛzunlɛ ɔzɛlɛle Gyihova kɛ ɔboa ye. Ɔbɔle ɛwɔkɛ kɛ: ‘Gyihova, saa ɛmaa mewo kakula nrenyia a, mebava ye meamaa wɔ na yeazonle wɔ ye ngoane mekɛ kɔsɔɔti anu.’\nƐsɔfo Kpanyinli Yilae nwunle Hana kɛ ɔlɛsu la, ye adwenle yɛle ye kɛ Hana ɛbo. Hana buale kɛ: ‘Me menle, metɛbole. Melɛ ngyegyelɛ kpole na yemɔ a melɛka nwolɛ edwɛkɛ meahile Gyihova a.’ Yilae nwunle kɛ ɔtɛbole, yemɔti ɔzele Hana kɛ: ‘Nyamenle ɛva mɔɔ ɛkpondɛ la ɛmaa wɔ.’ Hana arɛle kyekyele na ɔhɔle sua nu. Yeandwu ɛvolɛ ko yɛɛ ɔwole ralɛ nrenyia a, na ɔdonle ye Samoɛle. Ɛnea a, kɛzi Hana anyelielɛ ne bayɛ ɛ?\nHana arɛle anvi ɛwɔkɛ mɔɔ ɔbɔle Gyihova la. Mɔɔ ɔpɛle Samoɛle nyɛfonlɛ ala la yɛɛ ɔvale ye ɔhɔle ɛdanlɛsua ne anu a. Ɔhanle ɔhilele Yilae kɛ: ‘Kakula ne mɔɔ ɛnee melɛyɛ nwolɛ asɔne la ɛne. Meva ye mehyɛ Gyihova bɔkɔɔ.’ Ɛnee Ɛlekana nee Hana kɔkpɔla Samoɛle ɛvolɛ biala na bɛmaa ye adɛladeɛ fofolɛ. Nzinlii, Gyihova maanle Hana wole ngakula nnu bieko, mrenyia nsa yɛɛ mraalɛ nwiɔ.\n“Bɛhɔ zo bɛbiza, na bɛ sa baha ye; bɛhɔ zo bɛkpondɛ, na bɛbanwu ye.”—Mateyu 7:7\nKpuya: Duzu ati a Hana arɛle bɔle a? Kɛzi Gyihova yilale Hana ɛ?\n1 Samoɛle 1:1–2:11, 18-21\nHana Baebolo Kaade\nNyamenle buale ye nzɛlɛlɛ fɔɔnwo ne.\nHana Boale Samoɛle Maanle Ɔzonlenle Gyihova\nGyimayɛlɛ ɛhye boa ngakula mɔɔ bɛli ɛvolɛ 3 mɔɔ kɔ 6 la ɔmaa bɛsukoa ahyɛlɛdeɛ mɔɔ ɛnee Hana fa kɔmaa Samoɛle ɛvolɛ biala la anwo debie.\nNwane A Ɛbamaa Ye Anwosesebɛ A?\nGyimalilɛ ɛhye boa ngakula mɔɔ bɛli ɛvolɛ 8 kɔdwu 12 la amaa bɛayɛ ngyehyɛleɛ bɛamaa awie anwosesebɛ.\nFa nwa awie Fa nwa awie Hana Yɛle Asɔne Kɛ Nyamenle Ɛmaa Ɔwo\nlfb ɛzukoalɛdeɛ 35 m. 86-87


Mɔɔ Bamaa Ɛ Nee Wɔ Awovolɛ Adɛnla Anzodwolɛ Nu La | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian Amharic Arabic Arabic (Lebanon) Argentina Mumule Aneɛ Armenian Azerbaijani Azerbaijani (Cyrillic) Bambara Bislama Bissau Guinean Creole Brazil Mumule Aneɛ Bulgarian Cebuano Chichewa Chile Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Giliki Gun Hibulu Hiligaynon Hungarian Iban Iloko Indonesian Isoko Italian Japanese Kazakh Kazakh (Arabic) Kikaonde Kinyarwanda Kirghiz Kirundi Korean Lingala Lithuanian Malagasy Malay Malayalam Maltese Maya Moore Myanmar Norwegian Nzema Otetela Papiamento (Curaçao) Polish Portuguese (Brazil) Portuguese (European) Punjabi Quichua (Chimborazo) Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tatar Telugu Tetun Dili Thai Tsonga Turkish Turkmen Ukrainian Vietnamese Wolof Xhosa Yoruba Zulu\nAkɛsakɛsa nwo kpuya\nMɔɔ fa akɛsakɛsa ba la\nWɔ awovolɛ boni a ɛta ɛ nee ye nyia akɛsakɛsa a?\nFane nyɛ a ɛ nee wɔ awovolɛ zɔhane nyia akɛsakɛsa a?\nKenle ngoko ngoko\nKɛzi akɛsakɛsa ne anu ɛsesebɛ de ɛ?\nZolɛ pɛ ndɛndɛ wɔ anzodwolɛ nu.\nYɛdi butule kolaa na yɛapɛ zo.\nZolɛ ɛmpɛ ɛlɛ—saa bɔbɔ yɛdi butule yɛwie a.\nSaa ɛngola ɛ nee wɔ awovolɛ ɛdɛnla anzodwolɛ nu a, bie a ɛbadwenle kɛ bɛdabɛ a ɔwɔ kɛ bɛyɛ tɛnlabelɛ ne anwo debie a. Noko akee, kɛ mɔɔ yɛbanwu ye la, ɛbahola wɔalua ndenle bie mɔ azo wɔade fane dodo mɔɔ akɛsakɛsa ne ba la azo na saa ɔba bɔbɔ a yeanyɛ kpole. Mɔɔ limoa la, maa yɛnlea . . .\nKɛzi ɛdwenle la. Mekɛ mɔɔ ɛlɛnyi la ɛdwenle ninyɛne nwo kpalɛ ɛtɛla mekɛ mɔɔ ɛnee ɛle kakula la. Eza ɛbɔ ɔ bo ɛdie ninyɛne bie mɔ ɛdi—bie mɔ nee wɔ awovolɛ ɛdeɛ ɛnyia. Noko akee, Baebolo ne ka kɛ: ‘Di ɛ ze nee ɛ nli eni.’—Adendulɛ 20:12.\nƐbɛlabɔlɛ nu nɔhalɛ edwɛkɛ: Menli mɔɔ bɛ adwenle ɛdi la ɛnlua ɛya zo ɛmkpo nzuzulɛ biala.\nFanwodi. Mekɛ mɔɔ ɛlɛnyi la, wɔ awovolɛ bamaa wɔ fanwodi dɔɔnwo. Ngyegyelɛ ne a le kɛ, ɔnrɛyɛ fanwodi mɔɔ ɛkpondɛ la yɛɛ ɛnrɛnyia ye wɔ mekɛ mɔɔ ɛkulo la—na ɛhye bahola ava akɛsakɛsa ara. Noko akee, Baebolo ne ka kɛ: ‘Tie wɔ awovolɛ.’—Ɛfɛsɛsema 6:1.\nƐbɛlabɔlɛ nu nɔhalɛ edwɛkɛ: Fane dɔɔnwo ne ala, kɛzi ɛfa fanwodi mɔɔ ɛlɛ ye kɛkala la ɛyɛ gyima la a bahile fanwodi mɔɔ wɔ awovolɛ bava amaa wɔ la a.\nFa wɔ adwenle sie wɔ ɛzonlelilɛ zo. Kɛ anrɛɛ ɛbava akɛsakɛsa ne anwo somolɛ wɔabɔ wɔ awovolɛ la, suzu mɔɔ ɛbahola wɔayɛ amaa anzodwolɛ ara la anwo. Kpavolɛ bie mɔɔ bɛfɛlɛ Jeffrey la ka kɛ: “Fane dɔɔnwo ne ala tɛ mɔɔ wɔ awovolɛ ka la a fa akɛsakɛsa ne ba a, emomu mɔɔ ɛyɛ wɔ nwolɛ la. Ɛdendɛlɛ bɛtɛɛ maa akɛsakɛsa zo pɛ.”\nBaebolo ne ka kɛ: “Bɛ nee menli kɔsɔɔti ɛdɛnla anzodwolɛ nu.”—Wulomuma 12:18.\nTie. Samantha mɔɔ ɛli ɛvolɛ 17 la ka kɛ: “Menwu ye kɛ ɛhye ɛyɛlɛ yɛ se kpalɛ. Noko menwu ye kɛ saa awovolɛ nwu ye kɛ ɛlɛtie bɛ a bɛdabɛ noko bɛtie wɔ.”\nBaebolo ne ka kɛ: ‘Yɛ ye ndɛ tie edwɛkɛ, mmapele ɛ nwo ɛtendɛ.’—Gyemise 1:19.\nAkɛsakɛsa le kɛ senle la—saa wɔannea ye boɛ a ɔkola ɔyɛ kpole\nƐnee bɛ ɛnyia bodane ko. Di akɛsakɛsa nwo gyima kɛ mɔɔ ɛlɛbɔ tennis a ɛbayɛ la. Noko mmafa somolɛ ne ɛbɔ wɔ awovolɛ mɔɔ bɛ nee wɔ ɛlɛbɔ la. Kpavolɛ bie mɔɔ bɛfɛlɛ ye Adam la hanle kɛ: “Saa akɛsakɛsa ba a, awovolɛ kulo kɛ bɛyɛ mɔɔ bɛsuzu kɛ ɔbaboa bɛ ra ne la yɛɛ bɛ ra ne noko kulo kɛ ɔyɛ mɔɔ ɔsuzu kɛ ɔbaboa ye la. Ɔti, nɔhalɛ edwɛkɛ ne a le kɛ bɛ muala bɛlɛ adwenle ko.”\nBaebolo ne ka kɛ: “Bɛmaa yɛkpondɛ ninyɛne mɔɔ fa anzodwolɛ ba” la.—Wulomuma 14:19.\nNyia ndelebɛbo. Bɛlɛra bie mɔɔ bɛfɛlɛ ye Sarah la ka kɛ: “Saa mekakye kɛ me awovolɛ gyi ngyegyelɛ mɔɔ anu yɛ se la anloa kɛ mɔɔ me ɛdeɛ ne de la a ɔboa. Bɛlɛra bie mɔɔ bɛfɛlɛ ye Carla la noko ka kɛ: “Mebɔ mɔdenle kɛ mebayɛ me nwo kɛ mele awovolɛ. Saa melɛtete kakula na meyia tɛnlabelɛ ko ne ala bie a, duzu a anrɛɛ mebayɛ a? Duzu a meyɛ a ɔbaboa me ra ne kpalɛ a?”\nBaebolo ne ka kɛ: “Bɛmmadwenle bɛ ngomekye bɛ boɛyɛlɛ nwo, emomu bɛdwenle awie mɔ noko ɛdeɛ nwo.”—Felepaema 2:4.\nYɛ tieyɛ. Awieleɛ bɔkɔɔ ne, ɛhye a Baebolo ne kpondɛ kɛ ɛyɛ a. (Kɔlɔsaema 3:20) Saa ɛyɛ tieyɛ a, ninyɛne bahɔ boɛ. Bɛlɛra bie mɔɔ bɛfɛlɛ ye Karen la ka kɛ: “Saa metie me awovolɛ a mennyia ngyegyelɛ dɔɔnwo. Ɔlua medame ti, bɛva ninyɛne dɔɔnwo bɛbɔ afɔle, yemɔti ɛhye a mebahola meayɛ a.” Akɛsakɛsa anloa ayile a le tieyɛ!\nBaebolo ne ka kɛ: “Ɛyɛne ɛnle senle nu a ɔnu.”—Mrɛlɛbulɛ 26:20.\nMɔɔ baboa. Saa ɔyɛ se ɔmaa wɔ kɛ ɛ nee wɔ awovolɛ bali adwelie a, kɛlɛ mɔɔ ɛkulo kɛ ɛka la wɔ buluku nu fa maa bɛ anzɛɛ fatɛse bɛ. “Bɛlɛra bie mɔɔ bɛfɛlɛ ye Alyssa la ka kɛ: “Meyɛ zɔ wɔ mekɛ mɔɔ metɛyɛle me adwenle kɛ metendɛ la. Ɔmmaa mendeɛdea nu wɔ mekɛ mɔɔ melɛtendɛ la anzɛɛ menga edwɛkɛ mɔɔ nzinlii mebanlu me nwo la.”\n“Mekɛ mɔɔ awie biala bavɛ la, bɛfa ɛya bɛdi ngyegyelɛ ne anwo gyima. Ɔdwu mekɛ ne bie a mɔɔ ɔwɔ kɛ bɛyɛ la a le kɛ bɛbapɛ edwɛkɛ ne azo, bɛayɛ bɛ nwo atuu na bɛahɔla. Aleɛ kye a bɛbanwu edwɛkɛ ne anye zo kpalɛ.”—Marilyn.\n“Abotane le subane mɔɔ baboa yeamaa wɔali ngyegyelɛ biala anwo gyima a. Saa akɛsakɛsa ɛlɛba a, gyinla, die ɛnwomenle na dwenle. Mɔɔ yɛyɛ nee mɔɔ yɛka wɔ tɛnlabelɛ bie anu la a fa ngyegyelɛ ba a.”—Devin.\n“Mengulo kɛ menu me nwo kenle bie ɔluakɛ me nee me awovolɛ anli ye wɔ adenle kpalɛ zo la ati. Saa ɛhye wɔ me adwenle nu a ɔboa me ɔmaa meyɛ tieyɛ na memmaa ninyɛne ɛngyegye me.”—Mackenzie.\nNzuzulɛ nsa mɔɔ bahola aboa wɔ yeamaa wɔanyia fanwodi dɔɔnwo la.\nFa nwa awie Fa nwa awie Kɛ Ɔkɛyɛ Na Me Nee Me Awovolɛ Adɛnla Anzodwolɛ Nu Ɛ?\nijwyp edwɛkɛ 43


Edwɛne 140 | Yintanɛte Zo Baebolo | Ewiade Fofolɛ Ngilebɛbo\nGyihova, Ngoanedievolɛ mɔɔ anwo yɛ se\nAmumuyɛma le kɛ nwɔlɛ (3)\nKodiawuma bagua aze (11)\nKɔmaa edwɛndolɛma kpanyinli ne. Devidi ayɛlɛyelɛ edwɛne. 140 O Gyihova, die me fi amumuyɛma asa anu;Bɔ me nwo bane fi kodiawuma asa anu,+ 2 Bɛdabɛ mɔɔ bɛbɔ adwenle ɛtane wɔ bɛ ahonle nu+ Na bɛka konle alehyenlɛ biala la. 3 Bɛsi bɛ tafinlima kɛ ɛwɔlɛ ɛdeɛ ne la;+Ɛwɔlɛ pɔezen wɔ bɛ nloa anu.+ (Sila) 4 O Gyihova, bɔ me nwo bane fi amumuyɛma asa anu;+Die me fi kodiawuma asa anu,Bɛdabɛ mɔɔ bɛbɔ adwenle kɛ bɛmaa me gyakɛ akpula la. 5 Anwomemaazoma ɛzua me ɛhane ɛvea;Bɛza nyɛma nu kɛ avonle la wɔ adenle nloa.+ Bɛzuozua me ngane.+ (Sila) 6 Meka mekile Gyihova kɛ: “Ɛle me Nyamenle. O Gyihova, tie me moalɛ ɛzunlɛ.”+ 7 O Gyihova, Tumivolɛ Awulae, me Ngoanedievolɛ mɔɔ anwo yɛ se,Ɛkeda me ti zo wɔ konle kenle nu.+ 8 O Gyihova, mmamaa amumuyɛma nyia mɔɔ bɛkulo la. Mmamaa bɛ adwenle ɛtane ne mɔ yɛ boɛ, amaa bɛammemaa bɛ nwo zo. (Sila)+ 9 Maa menli mɔɔ ɛbɔ me ɛyia laMunzule edwɛkɛ mɔɔ bɛka la ɛgua bɛ ti zo.+ 10 Maa samɛnlakɛ ɛgua bɛ ti zo.+ Maa bɛvuandi bɛ bɛgua senle nu,Bɛgua kuma kpole*+ nu, mɔɔ bɛndwazo bieko ɛlɛ a. 11 Mmamaa dumasɛkyevolɛ biala nyia ɛleka tɛnla wɔ azɛlɛ ye azo.*+ Maa munzule ɛvoa kodiawuma too ɔha bɛ ɔgua aze. 12 Meze kɛ Gyihova bali koahweabane edwɛkɛ amaa yeNa yeali pɛlepɛle yeamaa ehyianli.+ 13 Nɔhalɛ nu, tenlenema baye wɔ duma ne ayɛlɛ;Tenlenema badɛnla ɛ nyunlu.*+\n^ Anzɛɛ “Bɛgua azule kuma.”\n^ Anzɛɛ “wɔ ewiade ye anu.”\n^ Anzɛɛ “ɛleka mɔɔ ɛwɔ la.”


Ngakula, Bɛmia Bɛ Diedi Ne Anu | Debiezukoalɛ\nKENGA YE WƆ Acholi Afrikaans Albanian America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Mumule Aneɛ Britain Mumule Aneɛ Bulgarian Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumule Aneɛ Croatian Cuba Mumule Aneɛ Czech Dangme Danish Dutch Ecuador Mumule Aneɛ Efik English Estonian Ewe Fijian Finnish Finnish Mumule Aneɛ Fon French French Mumule Aneɛ Ga Georgian German German Mumule Aneɛ Giliki Guarani Gujarati Gun Hausa Hibulu Hiligaynon Hindi Hungarian Ibanag Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Kabiye Kamba Kannada Kikaonde Kikuyu Kinyarwanda Kirghiz Kiribati Kirundi Korea Mumule Aneɛ Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Mumule Aneɛ Mingrelian Mixe (North Central) Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Polish Polish Mumule Aneɛ Portuguese (Brazil) Punjabi Quechua (Bolivia) Romanian Runyankore Russia Mumule Aneɛ Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Swahili Swati Swedish Tagalog Taiwan Mumule Aneɛ Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuela Mumule Aneɛ Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumule Aneɛ Zulu\n“Diedi a le kɛ . . . yɛkɛlie ninyɛne mɔɔ ɛnyelɛ ɛnnwu bɛ la yɛkɛdo nu kɛ bɛwɔ ɛkɛ.”—HIB. 11:1.\nEDWƐNE: 41, 69\nNinyɛne mɔɔ ɛbahola wɔava wɔali gyima amaa wɔ diedi nu amia la bie mɔ a le boni?\nDuzu ati a Baebolo ne amuala mɔɔ ɛbagenga la baboa wɔ ɛ?\nSaa ɛ nee awie mɔ ɛlɛsuzu Nyamenle nee abɔdeɛ nwo a, subane boni a baboa wɔ a?\n1, 2. Ngyegyelɛ boni a ngakula bahola ayia a, na duzu a bɛbahola bɛayɛ bɛava bɛali nwolɛ gyima a?\nADIEMA raalɛ bie mɔɔ ɔvi Britain la agɔnwo mɔɔ ɔ nee ye kɔ sukulu la hanle hilele ye kɛ: “Ɔzɔho kɛ ɛdie Nyamenle ɛdi kpalɛ.” Adiema nrenyia bie mɔɔ ɔvi Germany la hɛlɛle kɛ: “Me kilehilevolɛma bu abɔdeɛ nwo edwɛkɛ mɔɔ wɔ Baebolo ne anu la kɛ ɔle nwɔra. Eza ɔngyegye bɛ kɛ sukoavoma ne die ngakyihakyililɛ di la.” Adiema raalɛ kakula bie mɔɔ ɔvi France la hanle kɛ: “Ɔyɛ kilehilevolɛma mɔɔ wɔ me sukulu ɛkɛ la azibɛnwo kɛ sukoavoma bie mɔ die Baebolo ne di la.”\n2 Kɛ kakula mɔɔ ɛlɛsonle Gyihova anzɛɛ awie mɔɔ ɛlɛsukoa ɔ nwo debie la, asoo ɛte nganeɛ kɛ ɔwɔ kɛ ɛdie ngakyihakyililɛ ne ɛdi ɛtɛla Bɔvolɛ ne ɔ? Saa ɔle zɔ a, ninyɛne bie mɔ wɔ ɛkɛ mɔɔ ɔwɔ kɛ ɛyɛ ɛfa ɛmia wɔ diedi ne anu a. Ko a le kɛ ɛbava adwenle mɔɔ Nyamenle ɛva ɛmaa wɔ la “wɔabɔ ɛ nwo mgbɔlɔka.” Ɔbabɔ ɛ nwo bane yeavi ewiade adalɛ nrɛlɛbɛ mɔɔ ɔbahola yeazɛkye wɔ diedi ne la anwo.—Kenga Mrɛlɛbulɛ 2:10-12.\n3 Nyamenle anwo nɔhalɛ ndelebɛbo a maa bɛnyia nɔhalɛ diedi a. (1 Temɔte 2:4, NW) Yemɔti mekɛ mɔɔ ɛlɛsukoa Nyamenle Edwɛkɛ ne nee yɛ mbuluku ne mɔ la, mmakenga ye ndɛndɛ ɛgua ye ɛkɛ. Fa wɔ adwenle di mɔɔ ɛlɛkenga la anzi na ‘wɔade ɔ bo.’ (Mat. 13:23) Maa yɛnlea kɛzi ɛbahola wɔalua edwɛkɛ adile mɔɔ nwolɛ “daselɛ da ali wienyi” la azo wɔamia diedi mɔɔ ɛlɛ wɔ Nyamenle anu kɛ Bɔvolɛ na eza wɔalie Baebolo ne wɔali kpalɛ la.—Hib. 11:1, NW.\n4. Duzu ati a Nyamenle anu diedi yɛɛ ɛleka mɔɔ ngoane vi la gyi diedi zo ɛ, na duzu a ɔwɔ kɛ yɛyɛ a?\n4 Asoo awie mɔ ɛha ɛhile wɔ kɛ bɛdie ngakyihakyililɛ bɛdi ɔluakɛ ɔgyi abɔdeɛ nwo nrɛlɛbɛ zo na Nyamenle ɛdeɛ kyesɛ ɛnyia diedi na wɔalie ye wɔali ɔ? Kɛ menli dɔɔnwo dwenle la ɛne. Noko ɔwɔ kɛ yɛkakye edwɛkɛ ɛhye: Mɔɔ awie die di wɔ Nyamenle anzɛɛ ngakyihakyililɛ nwo biala la gyi diedi zo. Wɔ adenle boni azo? Yɛ nuhua biala ɛtɛnwunle Nyamenle ɛlɛ anzɛɛ yɛtɛnwunle kɛ ɔlɛbɔ debie bie ɛlɛ. (Dwɔn 1:18) Yɛɛ awie biala—kɛ ɔle abɔdeɛ nwo nrɛlɛbɛvolɛ anzɛɛ ɔnle zɔ la—ɛtɛnwunle kɛ abɔdeɛ bie ɛlɛkakyi debie fofolɛ. Kɛ neazo la, awie biala ɛtɛnwunle ye ɔ nye zo kɛ komu ɛlɛkakyi sonla. (Dwobu 38:1, 4) Ɛhye ati, ɔwɔ kɛ yɛ muala yɛneɛnlea daselɛ mɔɔ wɔ ɛkɛ la anu na yɛfa yɛ adwenle yɛsi kpɔkɛ kpalɛ. Ɛzoanvolɛ Pɔɔlo hɛlɛle abɔdeɛ nwo edwɛkɛ kɛ: “Sumunli kɛ Nyamenle bɔle ewiade la yɛɛ ɔbɔle ɔ bo kɛ ɔye ye su kpalɛ ne mɔɔ yɛ nye ɛnnwu ye la wienyi yeahile sonla a. Ninyɛne ɛhye mɔ a le ye damɛnlangoate tumi ne nee ye nyamenleyɛlɛ ne. Menli nwu ɛhye wɔ ninyɛne mɔɔ Nyamenle ɛbɔ la anu. Yemɔti bɛnlɛ nyelebɛnloa fee!”—Wlo. 1:20.\nSaa ɛ nee awie mɔ ɛlɛsuzu edwɛkɛ nwo a, fa ninyɛne mɔɔ bɛlɛ wɔ wɔ aneɛ nu la di gyima kpalɛ (Nea ɛdendɛkpunli 5)\n5. Kɛ Nyamenle menli la, kɛzi bɛlɛboa yɛ bɛamaa yɛava yɛ adwenle ne yɛali gyima ɛ?\n5 “Ndelebɛbo” kile kɛ ɛbanwu debie mɔɔ ɔtɛnyianle ɔtɛdale ali la. (Hib. 11:3) Yemɔti menli mɔɔ bɛlɛ ndelebɛbo la fa bɛ adwenle di gyima, tɛ bɛ nye nee bɛ nzo ala. Gyihova ahyehyɛdeɛ ne ɛmaa yɛ neɛnleanu ninyɛne dɔɔnwo mɔɔ baboa yɛ la. Ɛhye mɔ kola boa yɛ bɛmaa yɛfa diedi ɛnyelɛ ‘yɛnwu’ yɛ Bɔvolɛ ne. (Hib. 11:27) Ninyɛne ɛhye mɔ bie a le The Wonders of Creation Reveal God’s Glory vidio ne, Was Life Created? nee The Origin of Life—Five Questions Worth Asking brohyua ne mɔ, yɛɛ Is There a Creator Who Cares About You? buluku ne. Eza yɛnyia edwɛkɛ mɔɔ yɛbahola yɛadwenle nwo la wɔ yɛ magazine ne mɔ anu. Awake! ne ta ka abɔdeɛ nwo nrɛlɛbɛvoma mɔɔ bɛbizebiza bɛ edwɛkɛ yɛɛ menli mɔɔ bɛhilehile deɛmɔti kɛkala bɛdie Nyamenle bɛdi anu la anwo edwɛkɛ. Edwɛkɛ mɔɔ bɛdo ye duma “Was It Designed?” la ka abɔdeɛ nwo ninyɛne ngakyile mɔɔ yɛ nwanwane la anwo edwɛkɛ. Abɔdeɛ nwo nrɛlɛbɛvoma bɔ mɔdenle kɛ bɛnea ninyɛne ɛhye mɔ azo bɛayɛ bie.\n6. Saa yɛfa ninyɛne mɔɔ yɛlɛ la yɛdi gyima a, duzu nvasoɛ a yɛbanyia a, na kɛzi yeboa wɔ ɛ?\n6 Adiema nrenyia bie mɔɔ ɔvi United States na yeli ɛvolɛ 19 la hanle brohyua nwiɔ ne anwo edwɛkɛ kɛ: “Bɛboa me kpole kpalɛ. Mezukoa bɛ fane dɔɔnwo.” Adiema raalɛ bie mɔɔ ɔvi France la hɛlɛle kɛ: “‘Was It Designed?’ ne anu edwɛkɛ ne mɔ si me nwo kpole! Bɛmaa yɛnwu kɛ menli mɔɔ bɛbe wɔ ninyɛne ɛhyehyɛlɛ nu la babɔ mɔdenle kɛ bɛyɛ ninyɛne ɛhye mɔ bie noko ɔnrɛdo mɔɔ Gyihova ɛyɛ la.” Awovolɛ bie mɔɔ bɛvi South Africa na bɛ ra ɛli ɛvolɛ 15 la hanle kɛ: “Saa yɛ ra raalɛ ne asa ka Awake! ne a, menli mɔɔ ‘bɛbizebiza’ bɛ edwɛkɛ wɔ nuhua la ɛdeɛ ne a ɔdimoa ɔkenga a.” Na ɛdawɔ noko ɛ? Asoo ɛkenga ninyɛne ɛhye mɔ amuala ɔ? Bɛbahola bɛamaa wɔ diedi ne ayɛ kɛ baka mɔɔ ye ndinli ne ɛhɔ azɛlɛ ne abo kpalɛ la. Ɛhye bamaa wɔahola wɔagyinla adalɛ ngilehilelɛ mɔɔ le kɛ ahumu la anloa.—Gyɛ. 17:5-8.\nBAEBOLO NE ANU DIEDI MƆƆ ƐLƐ LA\n7. Duzu ati a Nyamenle kpondɛ kɛ ɛfa wɔ adwenle ɛdi gyima ɛ?\n7 Asoo ɔle ɛtane kɛ yɛbabiza Baebolo ne anwo kpuya mɔɔ fɛta la ɔ? Kyɛkyɛ! Gyihova kpondɛ kɛ ‘ɛnwu’ nɔhalɛ ne na ɛfa ɛdi gyima. Ɔmkpondɛ kɛ ɛdie debie biala ɛdi ɔluakɛ awie biala die di la ati. Yemɔti fa wɔ adwenle ne di gyima na nyia nɔhalɛ ndelebɛbo. Zɔhane ndelebɛbo ne bamaa wɔanyia nɔhalɛ diedi mɔɔ gyi kpundii. (Kenga Hibuluma 5:14; 1 Temɔte 2:4.) Ninyɛne ngakyile mɔɔ ɛbazukoa nwolɛ debie la a bamaa wɔanyia ndelebɛbo ɛhye a.\n8, 9. (a) Ninyɛne boni mɔ a bie mɔ anye balie nwo kɛ bɛbazukoa a? (b) Kɛzi awie mɔ ɛnyia ninyɛne mɔɔ bɛzukoale na bɛdwenlenle nwolɛ la azo nvasoɛ ɛ?\n8 Bie mɔ ɛkpa kɛ bɛbazukoa kɛzi Baebolo ne anu ngapezo, tetedwɛkɛ, ninyɛne mɔɔ azetuduvoma ɛnwu ye nee abɔdeɛ nwo nrɛlɛbɛ le nɔhalɛ la. Ngapezo ko mɔɔ ɔyɛ anyelielɛ la wɔ Mɔlebɛbo 3:15. Zɔhane tɛkese ne maa yɛnwu Baebolo ne edwɛkɛtile, yemɔ a le Belemgbunlililɛ ne mɔɔ Nyamenle dua zo yeamaa yɛanwu kɛ ye tumililɛ fɛta na eza yeade ye duma nwo la. Wɔ sɛkɛlɛneɛ adenle zo, zɔhane tɛkese ne maa yɛnwu kɛzi Gyihova bali ngyegyelɛ mɔɔ alesama ɛlɛyia ye ɔvi Yidɛn la anwo gyima la. Kɛzi ɛbahola wɔazukoa Mɔlebɛbo 3:15 anwo debie ɛ? Bie a le kɛ ɛbanlea adenle mɔɔ ngapezo ɛhye luale zo rale nu la. Ɛbahola wɔanwu ngɛlɛlera titili mɔɔ kile kɛzi Nyamenle ɛlɛmaa yɛanwu menli mɔɔ bɛwɔ ngapezo ne anu nee ngyehyɛleɛ mɔɔ bɛha nwolɛ edwɛkɛ wɔ tɛkese ɛhye anu mɔɔ ɔmaa yɛnwu kɛ ngapezo ne bara nu la. Saa ɛnwu kɛ ngɛlɛlera ne anu edwɛkɛ ne amuala yia a, ɔbamaa wɔanwu kɛ amgba “sunsum nwuanzanwuanza ne” a hanle Baebolo ne anu ngapezoma nee kɛlɛvolɛma ne a.—2 Pita 1:21.\n9 Adiema ko mɔɔ ɔvi Germany la hɛlɛle kɛ: “Baebolo ne anu buluku biala mɔɔ ɛbabuke la, ɛnwu Belemgbunlililɛ ne anwo edwɛkɛ wɔ ɛkɛ. Ɛhye le zɔ, ɔnva nwo kɛ menli kɛyɛ 40 a hɛlɛle Baebolo ne la. Asolo mekɛ mɔɔ bɛ nuhua dɔɔnwo dɛnlanle aze la yɛɛ ɛnee dɔɔnwo ɛnze bɛ nwo.” Edwɛkɛ bie mɔɔ yɛzukoale wɔ December 15, 2013 Ɛzinzalɛ Arane ne anu mɔɔ ɔhilehilele Akpabɛnwo ne anu la hanle adiema raalɛ bie mɔ ɔvi Australia la kpalɛ. Zɔhane ɛvoyialilɛ titili ne fale Mɔlebɛbo 3:15 nee Mɛzaya ne mɔɔ bara la anwo. Ɔhɛlɛle kɛ: “Zɔhane debiezukoalɛ ne maanle menwunle kɛzi Gyihova ze nrɛlɛbɛ la. Me nye liele ngyehyɛleɛ ɛhye mɔɔ Gyihova yɛle maanle Yizilayɛma mɔɔ ɔrale nu wɔ Gyisɛse anwo zo la anwo kpole. Ɛnee ɔwɔ kɛ mesuzu kɛzi zɔhane ngapezo ne mɔɔ fale Akpabɛnwo aleɛ ne anwo sonle bolɛ la anwo!” Duzu ati a adiema raalɛ ɛhye dele nganeɛ zɔhane ɛ? Ɔdwenlenle mɔɔ ɔgengale la anwo kpalɛ na ‘ɔdele ɔ bo.’ Ɛhye maanle ye diedi ne anu mianle na ɔbikyele Gyihova.—Mat. 13:23.\n10. Kɛzi nɔhalɛ mɔɔ Baebolo kɛlɛvoma hanle la maa diedi mɔɔ yɛlɛ wɔ bɛ edwɛkɛ ne anu la anu mia ɛ?\n10 Debie bieko mɔɔ maa diedi nu mia la a le akɛnrasesebɛ nee nɔhalɛlilɛ mɔɔ Baebolo kɛlɛvoma lale ye ali mɔɔ yɛbazuzu nwolɛ la. Tetedwɛkɛ kɛlɛvoma hɛlɛle edwɛkɛ mɔɔ ɔyɛ fɛ noko ɔnle nɔhalɛ la wɔ bɛ mgbanyima nwo na bɛhanvole bɛ maanle ne mɔ. Noko Gyihova ngapezoma ne mɔ hanle nɔhalɛ dahuu. Bɛhanle bɛ menli ne nee bɛ arelemgbunli ne mɔ bɔbɔ nvonleɛ nwo edwɛkɛ. (2 Ek. 16:9, 10; 24:18-22) Eza bɛlale bɛ nvonleɛ nee mɔɔ Nyamenle azonvolɛ gyɛne yɛle la ali. (2 Sa. 12:1-14; Maake 14:50) Adiema kpavolɛ ko mɔɔ ɔvi Britain la hanle kɛ: “Menli ɛnda ɛnga nɔhalɛ zɛhae. Yemɔti ɛhye maa yɛnyia anwodozo kɛ amgba Baebolo ne vi Gyihova ɛkɛ.”\n11. Kɛ ɔkɛyɛ na ngakula ahile nvasoɛ mɔɔ wɔ Baebolo ngyinlazo zo la anwo anyezɔlɛ ɛ?\n11 Adehilelɛ kpalɛ mɔɔ wɔ Baebolo ne anu la ɛmaa menli dɔɔnwo ɛlie ɛdo nu kɛ Nyamenle a maanle bɛhɛlɛle a. (Kenga Edwɛndolɛ 19:7-11.) Adiema raalɛ kakula ko mɔɔ ɔvi Japan la hɛlɛle kɛ: “Saa me abusua ne fa Baebolo ngilehilelɛ di gyima a, yɛ nye die kpalɛ. Ɔmaa anzodwolɛ, koyɛlɛ nee ɛlɔlɛ ba yɛ avinli.” Baebolo ngyinlazo bɔ yɛ nwo bane fi adalɛ ɛzonlenlɛ nee diedi mgbane mɔɔ maa menli yɛ ngɛkɛlɛ la anwo. (Edw. 115:3-8) Asoo adwenle mɔɔ menli lɛ kɛ Nyamenle ɛnle ɛkɛ la ka bɛ ɛbɛlabɔlɛ ɔ? Ngilehilelɛ le kɛ ngakyihakyililɛ maa ninyɛne mɔɔ Nyamenle ɛbɔ la yɛ awozonle, na bɛfa tumi mɔɔ le Gyihova angomekye ɛdeɛ la bɛmaa bɛ. Menli mɔɔ bɛka kɛ Nyamenle ɛnle ɛkɛ la kile kɛ yɛ kenle bie gyi yɛ nwo zo. Na bɛmmaa yɛnnyia kenle bie anwo anyelazo kpalɛ biala.—Edw. 146:3, 4.\nKƐZI ƆWƆ KƐ Ɛ NEE AWIE MƆ SUZU EDWƐKƐ NWO LA\n12, 13. Adenle kpalɛ boni a ɛbahola wɔalua zo ɛ nee ɛ gɔnwo mɔ sukuluma, kilehilevolɛma anzɛɛ awie mɔ azuzu abɔdeɛ nee Baebolo ne anwo a?\n12 Kɛ ɔkɛyɛ na wɔahola ɛ nee awie mɔ azuzu abɔdeɛ nee Baebolo ne anwo kpalɛ ɛ? Mɔɔ limoa, mmanyia adwenle ndɛndɛ kɛ ɛze diedi mɔɔ awie mɔ lɛ la. Bie mɔ se bɛdie ngakyihakyililɛ bɛdi, noko eza bɛte nganeɛ kɛ Nyamenle wɔ ɛkɛ. Bɛ adwenle yɛ bɛ kɛ Nyamenle luale ngakyihakyililɛ zo bɔle ninyɛne ngakyile. Bie mɔ noko se bɛdie ngakyihakyililɛ bɛdi ɔluakɛ bɛte nganeɛ kɛ saa ɔnle nɔhalɛ a, anrɛɛ bɛngile ye wɔ sukulu. Yɛɛ bie mɔ ɛnlɛ Nyamenle anu diedi bieko ɔluakɛ ɛzonlenlɛ ɛmaa bɛ sa nu ɛdo. Yemɔti saa ɛ nee awie ɛlɛsuzu ɛleka mɔɔ ngoane vi rale la anwo a, ɔle kpalɛ kɛ ɛbalimoa wɔabizebiza ye kpuya. Nwu mɔɔ ɔdie ɔdi la. Saa ɛda agɔnwolɛvalɛ subane ali a, ɔbanyia ɛhulolɛ kɛ ɔbadie wɔ.—Tae. 3:2.\n13 Saa awie kpondɛ aha diedi mɔɔ ɛlɛ wɔ abɔdeɛ nu la anwo edwɛkɛ ɛtane a, ɛbahola wɔalua nrɛlɛbɛ adenle zo wɔamaa yeahilehile edwɛkɛ ɛhye anu. Saa Bɔvolɛ bie ɛnle ɛkɛ a, anrɛɛ kɛ ɔkɛyɛ na ngoane abɔ ɔ bo ɛ? Amaa ngoane mɔɔ limoa la ahɔ zo adɛnla aze la, ɔwɔ kɛ ɔkola ɔwo anzɛɛ ɔnyia ye ɛsaso. Abɔlɔba bie mɔɔ ɔsukoa abɔdeɛ nwo debie la hanle kɛ kolaa na abɔdeɛ anyia ye ɛsaso la, ninyɛne mɔɔ anwo hyia la bie a le (1) nwonane anzɛɛ abonle mɔɔ babɔ deɛ ne anwo bane, (2) kɛ ɔkɛyɛ ne yeanyia anwosesebɛ yeava yeayɛ gyima, (3) edwɛkɛ dodo mɔɔ wɔ ye genes (DNA) ne anu, (4) yɛɛ kɛ ɔkɛyɛ na yeanyia edwɛkɛ mɔɔ wɔ ye genes ne anu la dɔɔnwo la. Ɔdoale zo kɛ: “Saa ɛnea debie mɔɔ ngoane wɔ nu mɔɔ ɔle ekyi kpalɛ bɔbɔ la a, ɔyɛ azibɛnwo.”\n14. Saa ɛte nganeɛ kɛ ɛnrɛhola ɛ nee awie mɔ ɛnrɛzuzu ngakyihakyililɛ nee abɔdeɛ nwo a, duzu a ɛbahola wɔayɛ a?\n14 Saa ɛte nganeɛ kɛ ɛnrɛhola ɛ nee awie mɔ ɛnrɛzuzu ngakyihakyililɛ nee abɔdeɛ nwo a, ɛbahola wɔayɛ Pɔɔlo ɛdeɛ ne bie. Ɔhɛlɛle kɛ: “Sonla ala a si sua a, yɛɛ Nyamenle noko a ɛyɛ ninyɛne muala a.” (Hib. 3:4) Ndelebɛbo wɔ nrɛlɛbɛ edwɛkɛ ɛhye anu yɛɛ ɔka ahonle! Amgba, kyesɛ awie mɔɔ ɔze nrɛlɛbɛ kpole kpalɛ la na yeahola yeayɛ ninyɛne kpomgbondee ɛhye mɔ. Eza ɛbahola wɔava buluku mɔɔ fɛta la wɔali gyima. Adiema raalɛ ko vale brohyua nwiɔ ne mɔɔ yɛlimoa yɛha nwolɛ edwɛkɛ la boale kpavolɛ bie mɔɔ ɔse ɔnlie ɔnli kɛ Nyamenle wɔ ɛkɛ na ɔdie ngakyihakyililɛ ɔdi la. Asɛɛ dapɛne ko anzi, kpavolɛ ne hanle kɛ: “Kɛkala medie medi kɛ Nyamenle wɔ ɛkɛ.” Bɛ nee ye zukoale Baebolo ne na yerayɛ adiema.\n15, 16. Kɛzi ɛ nee awie mɔ bahola azuzu Baebolo ne anwo ɛ, na duzu a ɔwɔ kɛ ɛfa ɛyɛ wɔ bodane a?\n15 Ɛbahola wɔava ngyinlazo ko ne ala ɛ nee awie mɔɔ ye adwenle yɛ ye kesee wɔ Baebolo ne anwo la azuzu edwɛkɛ nwo. Bɔ mɔdenle kɛ ɛbanwu ye diedi yɛɛ edwɛkɛ mɔɔ ɔ nye balie nwolɛ la. (Mrɛ. 18:13) Saa ɔ nye die abɔdeɛ nwo nrɛlɛbɛ nwo na ɛka edwɛkɛ mɔɔ kile kɛ Baebolo ne nee abɔdeɛ nwo nrɛlɛbɛ yia la a, ɔbaha ye ahonle. Saa awie mɔ noko nwu kɛ Baebolo ne ka ngapezo nee tetedwɛkɛ nwo edwɛkɛ fɔɔnwo a, ɔbahola yeaha bɛ ahonle. Anzɛɛ ɛbahola wɔaha ngyinlazo kpalɛ mɔɔ wɔ Baebolo ne anu mɔɔ le kɛ edwɛkɛ mɔɔ wɔ Boka Zo Ɛdendɛlɛ ne anu la anwo edwɛkɛ.\n16 Kakye kɛ wɔ bodane a le kɛ ɛmaa edwɛkɛ ne aha menli ahonle, tɛ kɛ ɛkile kɛ wɔ edwɛkɛ yɛ fɛ. Yemɔti yɛ tievolɛ kpalɛ. Biza kpuya kpalɛ, na fi mɛlɛbɛnwoaze nee ɛbulɛ nu tendɛ, titili saa ɛ nee mgbanyima ɛlɛtendɛ a. Ɛhye bahola amaa bɛalie wɔ nzuzulɛ bɛado nu. Eza bɛbanwu kɛ wɔdwenle ninyɛne mɔɔ ɛdie ɛdi la anwo kpalɛ. Ɛhye a ngakula dɔɔnwo ɛtɛyɛle a. Noko ɔwɔ kɛ ɛkakye kɛ ɔnle kyengye kɛ ɛbabua menli mɔɔ bɛnlɛ ndelebɛbo anzɛɛ wɔ diedi ne ati bɛkpondɛ kɛ bɛgolo ɛ nwo la.—Mrɛ. 26:4.\nSƆ NƆHALƐ NE ANU BOƐ\n17, 18. (a) Duzu a bahola aboa wɔ yeamaa wɔazɔ nɔhalɛ ne anu a? (b) Kpuya boni a yɛbazuzu nwo wɔ edwɛkɛ bieko anu a?\n17 Ɔwɔ kɛ yɛbɔ mɔdenle yɛnyia Baebolo ne anu nɔhalɛ ndelebɛbo dɔɔnwo na yɛ diedi anyi. Yemɔti sukoa Nyamenle Edwɛkɛ ne kpalɛ, kɛ asɛɛ ɛlɛkpondɛ anwoneɛ mɔɔ vea la. (Mrɛ. 2:3-6) Fa ninyɛne mɔɔ bɛlɛ wɔ wɔ aneɛ nu mɔɔ bie a le Watchtower Library mɔɔ wɔ DVD zo, Ɛzinzalɛ Arane YINTANƐTE ZO MBULUKUZIELƐLEKA, yɛɛ Watch Tower Publications Index anzɛɛ Gyihova Alasevolɛ Neɛnleanu Buluku la di gyima kpalɛ. Eza fa yɛ wɔ bodane kɛ ɛbava ɛvolɛ ko wɔagenga Baebolo ne amuala. Kɛ mɔɔ Nyamenle Edwɛkɛ ne ɛgengalɛ maa yɛ diedi nyi la, zɔhane ala a ninyɛne ngyikyi bie noko maa yɛ diedi nyi a. Maangyebakyi zo neavolɛ bie hanle kɛ: “Baebolo ne amuala mɔɔ mengengale ye me ngakula nu la a maanle menwunle kɛ amgba ɔle Nyamenle Edwɛkɛ a. Akee ɔmaanle mendele Baebolo nu edwɛkɛ mɔɔ menzukoale ye me ngakula nu la abo kpalɛ. Ɛhye a maanle menyianle anyuhɔlɛ kpole wɔ sunsum nu a.”\n18 Awovolɛ—bɛbahola bɛaboa bɛ mra kpalɛ bɛamaa bɛanyia anyuhɔlɛ wɔ sunsum nu. Kɛ ɔkɛyɛ na bɛaboa bɛ bɛamaa bɛanyia diedi kpole ɛ? Edwɛkɛ bieko bahilehile ɛhye anu.\nFa nwa awie Fa nwa awie Ngakula, Bɛmia Bɛ Diedi Ne Anu\nMgbavolɛ Nee Mbɛlɛra Ka Nyamenle Anu Diedi Nwo Edwɛkɛ


Kɛ Ɔkɛyɛ Na Meanlea Me Mekɛ Zo Boɛ Ɛ? | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian America Mumule Aneɛ Amharic Arabic Arabic (Lebanon) Armenian Azerbaijani Baoule Bicol Bislama Brazil Mumule Aneɛ Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Colombia Mumule Aneɛ Croatian Czech Dangme Danish Dutch Efik English Estonian Ewe Faroese Fijian Finnish Fon French Ga Georgian German Giliki Gun Haitian Creole Hibulu Hiligaynon Hindi Hindi (Roman) Hungarian Iban Iloko Indonesian Isoko Italian Japanese Kabuverdianu Kachin Kamba Kannada Kikuyu Kiluba Kinyarwanda Kirghiz Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lingala Lithuanian Malagasy Malay Malayalam Maltese Mam Mambwe-Lungu Maya Mexico Mumule Aneɛ Mongolian Myanmar Ndebele (Zimbabwe) Nepali Norwegian Nzema Okpe Oromo Pangasinan Papiamento (Curaçao) Persian Polish Portuguese (Brazil) Portuguese (European) Punjabi Punjabi (Roman) Quichua (Imbabura) Rarotongan Romanian Russia Mumule Aneɛ Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sidama Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tatar Telugu Tetun Dili Thai Tigrinya Tiv Tojolabal Tsonga Turkish Twi Tzotzil Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba Zulu\nDuzu ati a ɔwɔ kɛ ɛnea wɔ mekɛ zo boɛ a?\nMekɛ le kɛ ezukoa la. Saa ɛzɛkye ye a, ɛnrɛnyia bie wɔ mekɛ mɔɔ ɛhyia nwo la. Noko saa ɛfa wɔ mekɛ ɛdi gyima kpalɛ a, ɛbanyia mekɛ wɔayɛ ninyɛne mɔɔ maa ɛ nye die la!\nBaebolo ngyinlazo: “Mgbovonle sonla atiakunlu ba debie zo, na ɔnnyia ɛhwee, noko mɔɔ bɔ mɔdenle yɛ gyima la bɛbamaa ɔ ko ayi kpalɛ.”—Mrɛlɛbulɛ 13:4.\nYe sikalɛ nu: Saa ɛfa wɔ mekɛ ɛdi gyima kpalɛ a, ɛbanyia fanwodi dɔɔnwo.\nWɔ mekɛ mɔɔ ɛbava wɔali gyima kpalɛ la baboa wɔ wɔ mekɛ mɔɔ wɔyɛ kpanyinli la. Kɛzi ɛfa mekɛ ɛdi gyima la bahola amaa wɔazɔ gyima nu wɔahyɛ anzɛɛ ɔbahola yeamaa wɔ gyima avi ɛ sa. Ɛhye le zɔ ɔluakɛ awie biala ɛnle ɛkɛ mɔɔ ɔbava awie mɔɔ ɔnda ɔmba gyima ndɛ la wɔ ye gyima nu a.\nBaebolo ngyinlazo: “Awie mɔɔ di nɔhalɛ wɔ debie ekyi nu la, di nɔhalɛ wɔ ninyɛne dɔɔnwo noko anu.”—Luku 16:10.\nYe sikalɛ nu: Kɛzi ɛfa wɔ mekɛ ɛdi gyima la maa bɛnwu sonla holɛ mɔɔ ɛde la.\nNɔhalɛ nu, ɔnla aze kɛ ɛbanlea wɔ mekɛ zo kpalɛ. Suzu ngyegyelɛ bie mɔ mɔɔ maa ɛhye ɛyɛlɛ yɛ se la anwo nea.\nNgyegyelɛ #1: Agɔnwolɛ\n“Saa me gɔnwo mɔ ka kɛ memaa yɛvinde a, medie meto nu saa bɔbɔ menlɛ mekɛ a. Menyia adwenle kɛ, ‘O, saa meba sua nu a, mebahola meawie gyima ne ndɛndɛ.’ Noko fane dɔɔnwo ne ala ɔnda ɔmba ye zɔ yɛɛ ɔmmaa menyɛ gyima ne kpalɛ.”—Cynthia.\nNgyegyelɛ #2: Ninyɛne mɔɔ twehwe adwenle\n“TV le kɛ vacuum cleaner la. Zolɛ gyimalilɛ ngakyile ne mɔ mɔɔ ɔnla aze kɛ ɛbagyakyi bɛ ɛnleanlɛ la twe wɔ mekɛ ne.”—Ivy.\n“Mekola mesɛkye dɔnehwele dɔɔnwo wɔ me fonu ne anwo. Saa battery ne wu a, yɛɛ fonu ne anwo tɔ ye a, na ɛhye maa me adwenle gyegye me.”—Marie.\nNgyegyelɛ #3: Tusie\n“Metu me sukulu gyima yɛɛ ninyɛne gyɛne mɔɔ ɔwɔ kɛ meyɛ la mesie. Mesɛkye mekɛ wɔ ninyɛne mɔɔ anwo ɛngyia la anwo kolaa na meanwu kɛ ɔwɔ kɛ meyɛ me sukulu gyima ne—ɔnle debie kpalɛ fee.”—Beth.\nSaa ɛfa wɔ mekɛ ɛdi gyima kpalɛ a, ɛbanyia fanwodi dɔɔnwo.\nKɛlɛ gyima mɔɔ ɔwɔ kɛ ɛyɛ la. Kɛ neazo la, wɔ sua nu yɛɛ sukulu gyima. Kɛlɛ mekɛ dodo mɔɔ ɛbava wɔayɛ nuhua ko biala la wɔ dapɛne titili bie anu.\nBaebolo ngyinlazo: “[Bɛnwu] ninyɛne mɔɔ hyia kpalɛ la.”—Felepaema 1:10.\nKɛlɛ ninyɛne mɔɔ saa ɛnlɛ debie ɛyɛ a, ɛbayɛ la. Kɛ neazo la, bie a ɛbahɔ yintanɛte ne azo anzɛɛ ɛbanlea TV. Kɛlɛ dɔnehwele dodo mɔɔ ɛbava wɔayɛ ninyɛne ɛhye mɔ wɔ dapɛne bie anu la.\nBaebolo ngyinlazo: ““Bɛhɔ zo . . . , [bɛlua] nrɛlɛbɛ nu, na bɛva bɛ mekɛ bɛli gyima kpalɛ.”—Kɔlɔsaema 4:5.\nYɛ ngyehyɛleɛ. Nea kɛlɛtokɛ nwiɔ ne mɔɔ ɛyɛle la. Asoo ɛvale mekɛ dɔɔnwo ɛyɛle ninyɛne mɔɔ anwo hyia la? Asoo ɔwɔ kɛ ɛte mekɛ mɔɔ ɛfa ɛdielie ɛ nye la azo ɔ?\nKakye ɛhye: Yɛ ninyɛne mɔɔ ɛbayɛ ye alehyenlɛ biala la anwo kɛlɛtokɛ, ɛyɛ ko biala ɛwie a, teke nwolɛ.\nBaebolo ngyinlazo: “Sonla mɔɔ anye bolo ye gyima nwo la adwenle ngyehyɛleɛ maa ɔnyia aleɛ dɔɔnwo.”—Mrɛlɛbulɛ 21:5.\nYɛ mɔɔ wɔzuzu nwo la. Ɔle zɔ, ɔdwu mekɛ ne bie a ɔbahyia kɛ ɛkpo ɛsalɛdolɛ bie amaa wɔanyia mekɛ wɔayɛ ninyɛne mɔɔ anwo hyia la. Noko ɛhye bamaa wɔanyia mekɛ dɔɔnwo—na ɛ nye balie kpalɛ.\nBaebolo ngyinlazo: “Bɛyɛ gyima ɛsesebɛ, bɛmmayɛ mgbovonle.”—Wulomuma 12:11.\nTua ɛ nwo kakɛ—noko maa ɔyɛ ekyi. Awulaba bie mɔɔ bɛfɛlɛ ye Tara la ka kɛ, “Ɔdwu mekɛ bie na mewie gyima kɛyɛ nwiɔ bie a, meka mekile me nwo kɛ, ‘Ɔle kpalɛ, maa menva mitini 15 menea TV ekyi na meazia meadoa me gyima ne azo.’ Me nye kade la ɛnee mitini 15 ne ɛyɛ mitini 30, ɛnee mitini 30 ne ɛyɛ dɔnehwele ko, mekanwu ye la ɛnee meva dɔnehwele nwiɔ menlea TV!”\nDuzu a baboa wɔ a? Bu anyelielɛ ninyɛne kɛ ɛfa wɔadua gyima ɛsesebɛ mɔɔ wɔyɛ la anwo kakɛ—mmabu ye kɛ ɔboka ninyɛne mɔɔ ɔwɔ kɛ ɛyɛ ye wɔ alehyenlɛ ne anu la anwo.\nBaebolo ngyinlazo: “Debie kpalɛ biala ɛnle ɛkɛ ɛmmaa sonla ɛndɛla kɛ . . . ɔkɛlielie ɔ nye wɔ ye ɛvɛlɛ nwo.”—Nolobɔvo 2:24.\n“Mekɛlɛ gyima mɔɔ mebayɛ la, amaa meanwu mɔɔ yeha mɔɔ ɔwɔ kɛ meyɛ la. Meyɛ mekɛ mɔɔ mebava meala mealie me menle bɔbɔ la anwo ngyehyɛleɛ. Ngyehyɛleɛ mɔɔ meyɛ la boa me maa menwu ɛleka mɔɔ ɔwɔ kɛ meyele me nwo yɛɛ ɛleka mɔɔ ɔwɔ kɛ meto ninyɛne nu ekyi la.”—Cheyenne.\n“Mezukoa kɛ saa bɛka kɛ menyɛ debie mɔɔ menrɛhola la a, mebaha kɛ kyɛkyɛ. Ɛhye ɛyɛlɛ ɛnla aze, noko saa mekile nu mekile bɛ kɛ mekɔ bɔbɔ a, menrɛhola menrɛva me adwenle menrɛzie zo a, bɛnva ɛya.”—Samuel.\n“Saa ninyɛne nu yɛ se maa me a, ɔyɛ a mefa nafelɛ yɛɛ agbɔkɛ nu ɛkpundinlɛ mebɔ afɔle. Noko fane dɔɔnwo ne ala mekɛ ekyi zɔhane mɔɔ mebava meala anzɛɛ meakpundikpundi me agbɔkɛ nu la maa me nwo yɛ se na me nye die wɔ alehyenlɛ mɔɔ doa zo la anu. Wɔ kpɔkɛdelɛ mɔɔ ɛnea zo boɛ la anwo hyia.”—Brooklyn.\nKɛzi Ɛbava Wɔ Mekɛ Wɔali Gyima Nrɛlɛbɛ Nu La\nAdenle ko mɔɔ ɛbalua zo wɔava wɔ mekɛ wɔali gyima kpalɛ la a le kɛ ɛbalua ndenle nwiɔ bie azo wɔazuzu wɔ ɛbɛlabɔlɛ nwo. Bɛmɛ a le boni?\nKpondɛ nzuzulɛ mɔɔ baboa wɔ yeamaa wɔagyakyi tu sie la!\nMɔɔ Ɛ Tipɛnema Ka Ye Wɔ Tu Sie Nwo La\nTie mɔɔ mgbavolɛ nee mbɛlɛra bie mɔ ka ye wɔ esiane mɔɔ tu sie fa ba nee nvasoɛ mɔɔ saa ɛfa wɔ mekɛ ɛdi gyima nrɛlɛbɛ nu a ɛbanyia ye la.\nFa nwa awie Fa nwa awie Kɛ Ɔkɛyɛ Na Meanlea Me Mekɛ Zo Boɛ Ɛ?\nijwyp edwɛkɛ 82


Ewule Bɔlɔ Ne: Asoo Ewule Le Ye Awieleɛ?\nƐzinzalɛ Arane | January 2014\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Shanghainese) Chinese (Sichuanese Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Gujarati Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korean Krio Latvian Lingala Lithuanian Luganda Luo Macedonian Malagasy Malay Malayalam Maltese Marathi Maya Mizo Moore Myanmar Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Persian Polish Portuguese (Brazil) Punjabi Quechua (Bolivia) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tamil Tatar Telugu Thai Tigrinya Tiv Tshiluba Tsonga Turkish Tuvaluan Twi Ukrainian Umbundu Urdu Venda Vietnamese Wayuunaiki Xhosa Yoruba Zande Zulu\nEDWƐKƐ TITILE | ASOO ƐWU A ƐNEE YEWIE?\nEwule Bɔlɔ Ne\nEwule le edwɛkɛ mɔɔ maa sonla yɛ basaa. Menli dɔɔnwo ɛngulo kɛ bɛka nwolɛ edwɛkɛ. Noko ɔngyɛ ɛnee bie ɛdo bɛ. Ewule bɔlɔ ne noko anwo yɛ ndɛ yɛɛ ɔyɛ nyane.\nDebie biala ɛmmaa yɛngola yɛnziezie yɛ nwo kpalɛ yɛmmaa awovolɛ, bokavolɛ anzɛɛ kakula bie ewule. Esiane bahola azi arɛlevilɛ nu anzɛɛ mekɛ tendenle bie anzi. Kɛzi ɔde biala la, yɛnriandi ewule a ɔnyɛ boɛ, yɛɛ ɔsi a ɔmaa yɛ nye zo ta yɛ.\nAntonio, mɔɔ kale hunle ye papa la ka kɛ: “Ɔle kɛ awie ɛdo wɔ anlenkɛ nu na yeva wɔ sanvɛ ne yehɔ la. Ɛkɔ sua ne anu a ɔnyɛ boɛ wɔ mekɛ ekyi bɔbɔ anu. Mɔɔ ɛha ala a le mɔɔ ɛkakye la. Kɛ yera ye la ɛne. Ɛbayɛ wɔ adwenle kɛ ɔnle zɔ ɛdeɛ—kɛmɔ ɔzɔho kɛ ɔle nzisi la ati—noko ɛngola ɛnyɛ nwolɛ ɛhwee.”\nMekɛ mɔɔ Dorothy ahu wule wɔ mekɛ mɔɔ ɛnee yeli ɛvolɛ 47 la, ɔbɔle kpɔkɛ kɛ ɔbakpondɛ nwolɛ mualɛ. Kɛmɔ ɔnea Sunday sukulu zo la ati, ɛnee ɔte nganeɛ kɛ awie wu a ɔtɛwiele. Noko yeannyia mualɛ fɔɔnwo biala. Ɔbizale ye Angelekan ɛsɔfo ne kɛ, “Yɛwu a yɛkɔ ni?” Ɔbuale kɛ, “Awie biala ɛnze. Ɔwɔ kɛ yɛkendɛ na yɛanwu ye.”\nAsoo kyesɛ “yɛkendɛ na yɛanwu ye”? Asoo yɛbahola yɛalua adenle bie azo yɛanwu ye kɛ amgba ɛwu a ɛnee yewie?\nAlesma Ɛbɔ Mɔdenle Kɛ Bɛnrɛwu\nTetedwɛkɛ nu amuala, alesama ɛkpondɛ adenle mɔɔ bɛbalua zo bɛali ewule nwo zo konim la. Asoo yɛbahola yɛali ewule nwo zo konim?\nFa nwa awie Fa nwa awie Ewule Bɔlɔ Ne\nEDWƐKƐ TITILI Ewule Bɔlɔ Ne\nEDWƐKƐ TITILI Alesama Ɛbɔ Mɔdenle Kɛ Bɛnrɛwu\nEDWƐKƐ TITILI Ɛwu A Ɛnee Ɔtɛwiele!\nDASEVOLƐ BIE NEE AWIE ADWELIELLILƐ Duzu Ati A Nyamenle Maa Amaneɛnwunlɛ Nwo Adenle A?\nBAEBOLO NE KAKYI SONLA Gyihova Arɛle Ɛtɛfile Me\nBodane Boni A Nyamenle Lɛ Maa Me Ɛbɛlabɔlɛ A?\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE Asoo Ɛwu A Ɛnee Yewie?\nFa nwa awie Fa nwa awie ƐZINZALƐ ARANE Asoo Ɛwu A Ɛnee Yewie?\nƐZINZALƐ ARANE Asoo Ɛwu A Ɛnee Yewie?


Edwɛne 10 | Yintanɛte Zo Baebolo | Ewiade Fofolɛ Ngilebɛbo\nל [Lamed] 10 O Gyihova, duzu ati a ɛgyi moamoa ɛ? Duzu ati a ɛfa ɛ nwo ɛfea wɔ anwongyelelɛ mekɛ nu ɛ?+ 2 Anwomemaazo ti, amumuyɛnli ne foa mɔɔ ɛnlɛ boavolɛ la ndinlizo,+Noko maa bɛhye ye wɔ adwenle ɛtane ne mɔɔ ɔbɔ la anu.+ 3 Ɔluakɛ amumuyɛnli fa ye atiakunluwɔzo ɛtane* tu ɔ nwo+Na ɔyila mɔɔ le anyebolo la;*נ [Nun]Ɔmbu Gyihova. 4 Anwomemaazo ti, amumuyɛnli ɛnyɛ nvedenvedenu;Ye adwenle kɔsɔɔti a le kɛ: “Nyamenle ɛnle ɛkɛ.”+ 5 Debie biala mɔɔ ɔyɛ la wie boɛ,+Noko ɔnde wɔ ndɛnebualɛ ne abo;+Ɔgolo ye kpɔvolɛma kɔsɔɔti anwo.* 6 Ɔka ye ɔ ti anu* kɛ: “Me nwo ɛnrɛwoso me ɛlɛ;Munzule ɛnrɛdo me ɛlɛ*+Ɔvi awolɛndoazo zo kɔdwu awolɛndoazo zo.” פ [Pe] 7 Amowa, adalɛ nee nzisi ɛyi ɔ nloa anu tɛkɛɛ;+Ngyegyelɛ nee ɛtane vea ɔ tafinlima abo.+ 8 Ɔkɔ nzia wɔ ɛleka mɔɔ bikye namunamu ne mɔ la;Ɔvi ye feabelɛ ne ɔkɔku mɔɔ edwɛkɛ ɛnle ɔ nwo la.+ ע [Ayin] Ɔgua ɔ nye aze ɔkpondɛ mɔɔ ati anyɛ boɛ la.+ 9 Ɔbu ɔsia wɔ ye feabelɛ ɛkɛ ne kɛ awenade mɔɔ ɛhɔ nzia wɔ kpɔkɛ nu la.+ Ɔbu ɔsia kɛ ɔkye mɔɔ ɛnlɛ boavolɛ la. Ɔkye mɔɔ ɛnlɛ boavolɛ la wɔ ye asawu ne anu na ɔtwe ye ɔkɔ.+ 10 Ɔbɛtɛ mɔɔ ɛnlɛ boavolɛ la ɔmaa ɔgolo ɔgua;Ɔfa ɔ sa anu ɛsesebɛ ne ɔsɔ bɛdabɛ mɔɔ bɛ ti anyɛ boɛ la. 11 Ɔka ye ɔ ti anu* kɛ: “Nyamenle arɛle ɛvi.+ Yeye ɔ nye yedo ahane. Ɔnrɛnwu ye ɛlɛ.”+ ק [Qoph] 12 O Gyihova, dwazo!+ O Nyamenle, maa ɛ sa zo.+ Mmamaa ɛ rɛle fi mɔɔ ɛnlɛ boavolɛ la.+ 13 Duzu ati a amumuyɛnli ne ɛmbu Nyamenle a? Ɔka ye ɔ ti anu* kɛ: “Ɛnrɛmaa menrɛbu nwolɛ mgbonda.” ר [Resh] 14 Noko ɛnwu ngyegyelɛ nee anwongyelelɛ. Ɛkɔ zo ɛnea na ɛdi nwolɛ gyima.+ Wɔ ɛkɛ ne a mɔɔ ati anyɛ boɛ la ba a;+Wɔmɔ a ɛle nrisa boavolɛ a.+ ש [Shin] 15 Bubu amumuyɛnli ne nee ɛtanevolɛ ne asa,+Amaa ɛkpondɛ ye amumuyɛyɛlɛ ne a,Wɔannwu ye bieko. 16 Gyihova le Belemgbunli dahuu.+ Maanle maanle ne mɔ abo zo ɛminli azɛlɛ ne azo.+ ת [Taw] 17 Noko O Gyihova, ɛbadie bɛlɛvoma modolɛ.+ Ɛbazi bɛ ahonle+ na wɔagyele ɛ nzo wɔadie bɛ.+ 18 Ɛbali pɛlepɛle wɔamaa nrisa nee bɛdabɛ mɔɔ bɛsisi bɛ la,+Amaa dasanli mɔɔ de azɛlɛ ɛhye azo la anga bɛ ɛzulolɛ bieko.+\n^ Anzɛɛ “mɔɔ ye ɛkɛla kulo la.”\n^ Anzɛɛ ɔkola ɔkile, “Anyebolo sonla yila ɔ nwo.”\n^ Anzɛɛ “Ɔmemaa ɔ nwo zo ɔkile ye kpɔvolɛma amuala.”\n^ Hibulu aneɛ nu, “Menrɛnwu munzule ɛlɛ.”


Ayezaya 41 | Yintanɛte Zo Baebolo | Ewiade Fofolɛ Ngilebɛbo\nKonimlilɛnli bie mɔɔ vi aduduleɛ (1-7)\nBɛkpa Yizilayɛ kɛ Nyamenle sonvolɛ (8-20)\n“Me gɔnwo Ebileham” (8)\nBɛbizebiza adalɛ nyamenle ne mɔ edwɛkɛ (21-29)\n41 “Bɛmɛ mbɔra, bɛyɛ koonwu bɛdie me;*Bɛmaa maanle maanle ne mɔ ɛnyia anwosesebɛ fofolɛ. Bɛmaa bɛbikye me na akee bɛdendɛ.+ Bɛmaa yɛyia nu wɔ ndɛnebualɛ ti. 2 Nwane a ɛye awie ɛvi aduduleɛ,+Na yevɛlɛ ye wɔ tenleneyɛlɛ nu kɛ ɔrɛla Ɔ gyakɛ abo,*Ɔmaa ɔva maanle maanle ɔmaa yeNa ɔmaa ɔnlea arelemgbunli nwo zo a?+ Nwane a ɔmaa bɛyɛ kɛ munlutu wɔ ye konle dadeɛ nloa,Na ɔfa ye ɛda ne ɔbɔ bɛ asande kɛ abonle mɔɔ anwoma ɛlɛbɔ ye la a? 3 Ɔfoa bɛ, na ɔpɛ nu mɔɔ debie ɛnzi ye adenleWɔ adenle mɔɔ ɔtɛfale zo ɛlɛ la azo. 4 Nwane a ɛyɛ ɛhye na yeli nwolɛ gyima,Na yevɛlɛ awolɛndoazo ne mɔ ɔvi mɔlebɛbo ne a? Medame Gyihova a mele Alimoa Ne a;+Na wɔ menli mɔɔ li amozi la anu, kɛ mede ala la ɛne.”+ 5 Mbɔra ne mɔ ɛnwu ye na bɛ ahonle ɛdu. Azɛlɛ ye muleɛ nna ne amuala anwo woso bɛ. Bɛbikye na bɛba bɛ nyunlu. 6 Ko biala boa ɔ gɔnwoNa ɔka ɔkile ɔ diema kɛ: “Nyia anwosesebɛ.” 7 Ɔti dwinvolɛ maa mbulalɛ dwinvolɛ anwosesebɛ;+Awie mɔɔ fa hamenle tenrɛdenrɛ debie laMaa mɔɔ fa hamenle bobɔ ninyɛne wɔ bulalɛ zo la anwosesebɛ. Ɔka deɛ mɔɔ yesosɔ la anwo edwɛkɛ kɛ: “Ɔle kpalɛ.” Akee ɔfa pɛlɛko ɔbobɔ nuhua amaa yeandɔ aze. 8 “Noko wɔmɔ Yizilayɛ, ɛle me sonvolɛ,+O Gyekɔbo, wɔmɔ mɔɔ mekpa nu meye wɔ,+Me gɔnwo Ebileham ara,+ 9 Wɔmɔ mɔɔ menyele wɔ menvile azɛlɛ ne anloa nehane,+Yɛɛ wɔmɔ mɔɔ menvɛlɛle wɔ menvile moamoa nehane la. Menganle mengilele wɔ kɛ, ‘Ɛle me sonvolɛ;+Mekpa nu meye wɔ; metɛkpole wɔ.+ 10 Mmasulo, ɔluakɛ me nee wɔ lua.+ Mmadwenledwenle, ɔluakɛ mele wɔ Nyamenle.+ Mebamaa wɔ anwosesebɛ, ɛhɛe, mebaboa wɔ,+Mebava me tenleneyɛlɛ ɛsalɛ fema ne meazɔ wɔ nu ɛsesebɛ.’ 11 Nea! Menli kɔsɔɔti mɔɔ ɛva ɛ nwo ɛya la babɔ anyiemgba na bɛ nyunlu agua aze.+ Menli kɔsɔɔti mɔɔ nee wɔ ko la bayɛ mgbane na bɛ bo zo aminli.+ 12 Ɛbakpondɛ menli mɔɔ nee wɔ dwudwu la, noko ɛnrɛnwu bɛ;Menli mɔɔ fa konle toa wɔ la bayɛ mgbane kɛ debie mɔɔ ɛnle ɛkɛ la.+ 13 Ɔluakɛ medame Gyihova wɔ Nyamenle ne, melɛ ɛ sa fema ne anu,Na melɛka meahile wɔ kɛ, ‘Mmasulo, mebaboa wɔ.’+ 14 Mmasulo, wɔmɔ Gyekɔbo mɔɔ ɛle kɛ sone,*+Bɛmɛ Yizilayɛma, mebaboa bɛ,” kɛ bɛ Kpɔnevolɛ Gyihova,+ Yizilayɛ Nwuanzanwuanza Ko ne se la ɛne. 15 “Nea! Meyɛ wɔ ma ɛwosolɛ baka,+Ma ɛwosolɛ debie fofolɛ mɔɔ ɔ gye le nwiɔ. Ɛbatietia awoka ne mɔ azo na wɔabubu bɛNa wɔamaa awoka ngyikyi ne mɔ ayɛ kɛ abonle la. 16 Ɛbakpogya bɛ,Na anwoma ne bapia bɛ ahɔ;Ahumu bamaa bɛabɔ asande. Ɛbali fɛlɛko wɔ Gyihova anu,+Na ɛbava Yizilayɛ Nwuanzanwuanza Ko ne wɔadu ɛ nwo.”+ 17 “Menli mɔɔ anwo ɛhyele bɛ nee ehyiavolɛma kpondɛ nzule, noko bie ɛnle ɛkɛ. Nzuhɔne ɛmaa bɛ tafinlima azo ɛwe.+ Medame Gyihova, mebalie bɛ zo.+ Medame Yizilayɛ Nyamenle ne, menrɛkpo bɛ.+ 18 Mebamaa azule aze awoka ngyikyi mɔɔ ɛhwee ɛnle zo la azo+Na azudenle adenrɛ mbɔnza ne mɔ anu.+ Mebamaa fienemgbole ahakyi ɛleka mɔɔ azule se laNa azɛlɛ resee ahakyi nzubula.+ 19 Mebalua sida baka,Akasea nee mɛtɛle yɛɛ paane baka wɔ ɛsɛlɛ zo.+ Mebamaa dwunipa baka,Nee aahye* baka yɛɛ sepelɛse baka afifi fienemgbole nu,+ 20 Amaa menli kɔsɔɔti anlea na bɛanwu yeBɛadie na bɛade ɔ boKɛ Gyihova asa a ɛyɛ ɛhye a,Yɛɛ Yizilayɛ Nwuanzanwuanza Ko ne a ɛmaa yeyɛ zɔ a.”+ 21 Gyihova se, “Bɛha bɛ edwɛkɛ.” Gyekɔbo Belemgbunli ne se, “Bɛva nwolɛ daselɛ bɛrɛla.” 22 “Bɛmaa yɛnwu nwolɛ daselɛ na bɛha ninyɛne mɔɔ bazi la bɛhile yɛ. Bɛha ninyɛne dɛba* ne mɔ anwo edwɛkɛ bɛhile yɛ,Amaa yɛadwenledwenle nwolɛ* na yɛanwu mɔɔ bavi nu ara la. Anzɛɛ bɛha ninyɛne mɔɔ ɛlɛba la bɛhile yɛ.+ 23 Bɛha mɔɔ bazi kenle bie la bɛhile yɛ,Amaa yɛanwu kɛ bɛle nyamenle.+ Ɛhɛe, bɛyɛ debie kpalɛ anzɛɛ ɛtane,Amaa yɛnwu ye a yeazi yɛ nwo.+ 24 Nea! Bɛnle ɛhwee,Yɛɛ mɔɔ bɛyɛ la le mgbane.+ Awie biala mɔɔ kɛzonle bɛ la le kyibadeɛ.+ 25 Meye awie mevi sɔlɔ nehane, na ɔbara,+Awie mɔɔ vi aduduleɛ nehane+ mɔɔ bara me duma nu la. Ɔbatietia tumivolɛma anwo zo kɛ asɛɛ bɛle ndɛtɛlɛ,+Kɛ nwovolɛ mɔɔ ɛlɛfɔtɔ ndɛtɛlɛ la. 26 Nwane a hanle ɛhye anwo edwɛkɛ wɔ mɔlebɛbo ne, amaa yɛanwu ye,Anzɛɛ ɔvi tete ne, amaa yɛahola yɛaha kɛ, ‘Ɔle nɔhalɛ’ a?+ Nɔhalɛ nu, awie ambɔ ye nolo! Awie biala anga! Awie ande edwɛkɛ biala anvi bɛ ɛkɛ!”+ 27 Medame a menlimoale menganle mengilele Zayɔn kɛ: “Nea!+ Bɛmɛ ɛne!” Na mebamaa awie mɔɔ lɛ edwɛkpa la ara Gyɛlusalɛm.+ 28 Noko mengɔle zo meneanle, na meannwu awie biala;Bɛ nuhua ko bɔbɔ ɛnle ɛkɛ mɔɔ tu folɛ a. Menzele bɛ kɛ bɛbua. 29 Nea! Bɛ muala bɛle mgbane.* Bɛ gyima le mgbane. Bɛ mbulalɛ ananze ne mɔ le anwoma nee debie mɔɔ ɛnle ɛkɛ.+\n^ Anzɛɛ “bɛyɛ koonwu wɔ me nyunlu.”\n^ Ɛhye kile, kɛ ɔrazonle Ye.\n^ Ɛhye kile, awie mɔɔ ɛnlɛ anwobanebɔlɛ nee koahweabane.\n^ Baka kpole bie mɔɔ ye tendenle le mita 15. Baka ne kɔla le nzonle.\n^ Anzɛɛ “yɛava yɛ ahonle yɛali ɔ nzi.”\n^ Anzɛɛ “bɛle kɛ debie mɔɔ ɛnle ɛkɛ.”


Bɛmaa Yɛmaa Yɛ Nwo Anwosesebɛ “Titili”—Hibuluma 10:25 | Debiezukoalɛ\nKENGA YE WƆ Afrikaans Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Armenian (West) Australia Mumule Aneɛ Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Cakchiquel (Western) Catalan Cebuano Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Mumule Aneɛ Costa Rica Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Digor Douala Dutch Ecuador Mumule Aneɛ Edo Efik English Esan Estonian Ewe Fijian Filipi Mumule Aneɛ Finnish Finnish Mumule Aneɛ Fon French French Mumule Aneɛ Ga Garifuna Georgian German German Mumule Aneɛ Giliki Giliki Mumule Aneɛ Guarani Guatemala Mumule Aneɛ Gujarati Gun Haitian Creole Hausa Herero Hibulu Hiligaynon Hindi Hiri Motu Honduras Mumule Aneɛ Hungarian Hungary Mumule Aneɛ Ibanag Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Jula Kabiye Kabuverdianu Kamba Kannada Kenya Mumule Aneɛ Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Mumule Aneɛ Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Mumule Aneɛ Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Mumule Aneɛ Mingrelian Mixe (North Central) Mixtec (Guerrero) Mongolian Moore Motu Mozambique Mumule Aneɛ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaragua Mumule Aneɛ Nigerian Pidgin Norwegian Nzema Okpe Oromo Ossetian Otetela Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (Cameroon) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Bolivia) Romania Mumule Aneɛ Romanian Russia Mumule Aneɛ Russian Salvador Mumule Aneɛ Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Swahili Swahili (Congo) Swati Swedish Tagalog Taiwan Mumule Aneɛ Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuela Mumule Aneɛ Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Mumule Aneɛ Zulu zambia Mumule Aneɛ\n“Bɛmaa yɛzuzu yɛ nwo ngoko . . . , yɛmaa yɛ nwo anwosesebɛ, titili mekɛ mɔɔ bɛkɛnwu kɛ awieleɛ ne ɛlɛbikye la.”—HIB. 10:24, 25.\nEDWƐNE: 90, 87\nKɛmɔti a ɛzoanvolɛ Pɔɔlo vale edwɛkɛ kpɔkɛ “titili” lile gyima mekɛ mɔɔ ɔzele Kilisienema kɛ bɛmaa bɛ nwo anwosesebɛ la ɛ?\nNwane mɔ a hyia anwosesebɛmaanlɛ ɛnɛ a?\nNwane a bahola amaa Kilisienema anwosesebɛ a?\n1. Duzu ati a ɛzoanvolɛ Pɔɔlo dule alimoa Hibulu Kilisienema ne folɛ kɛ bɛmaa bɛ nwo anwosesebɛ “titili” ɛ?\nKƐMƆTI a ɔwɔ kɛ yɛbɔ mɔdenle kpalɛ kɛ yɛbamaa anwosesebɛ a? Ɛzoanvolɛ Pɔɔlo hilehilele nu wɔ ye kɛlata mɔɔ ɔhɛlɛle Hibulu Kilisienema ne la anu. Ɔzele bɛ kɛ: “Bɛmaa yɛzuzu yɛ nwo ngoko, yɛmaa yɛ nwo anwosesebɛ yɛhɔ ɛlɔlɛ nee gyima kpalɛ ɛyɛlɛ nu, bɛmmamaa yɛgyakyi kɛ yɛkɛhɔ yɛ nyianu ne mɔ, kɛ mɔɔ yeyɛ bie mɔ subane la, emomu bɛmaa yɛmaa yɛ nwo anwosesebɛ, titili mekɛ mɔɔ bɛkɛnwu kɛ awieleɛ ne ɛlɛbikye la.” (Hib. 10:24, 25) Ɛnee yeha ɛvolɛ nnu pɛ na Dwuuma mɔɔ de Gyɛlusalɛm la anwu “Gyihova kenle kpole ne” mɔɔ ɛbikye nee sɛkɛlɛneɛ mɔɔ Gyisɛse hanle nwolɛ edwɛkɛ hilele bɛ kɛ saa bɛnwu ye a bɛvi suakpole ne azo amaa bɛanyia ngoane la. (Gyi. 2:19, 20; Luku 21:20-22) Gyihova kenle ne rale wɔ 70 Y.M. wɔ mekɛ mɔɔ Wulomuma zɛkyele Gyɛlusalɛm la.\n2. Duzu ati a ɔwɔ kɛ yɛmaa anwosesebɛ mɔɔ yɛmaa yɛ nwo la kyia yɛ kpalɛ ɛnɛ a?\n2 Ɛnɛ, yɛlɛ ndelebɛbo kpalɛ mɔɔ ɔti yɛdie yɛdi kɛ Gyihova ‘kenle kpole’ ne ɛbikye la. (Dww. 2:11) Ngapezonli Zɛfanaya hanle kɛ: “[Gyihova] kenle kpole ne ɛbikye. Ɔnrɛhyɛ biala, yebikye kpalɛ.” (Zɛf. 1:14) Zɔhane ngapezo ne mɔɔ ɔle kɔkɔbɔlɛ la noko fale yɛ nwo ɛnɛ. Kɛmɔ Gyihova kenle ne ɛbikye la ati, Pɔɔlo zele yɛ kɛ, “bɛmaa yɛdwenle yɛ nwo ngoko, yɛmaa yɛ nwo anwosesebɛ yɛhɔ ɛlɔlɛ nee gyima kpalɛ ɛyɛlɛ nu.” (Hib. 10:24, ɔbdw.) Ɔti, ɔwɔ kɛ yɛkile yɛ mediema nwo anyelielɛ amaa yɛahola yɛamaa bɛ anwosesebɛ wɔ mekɛ mɔɔ bɛhyia nwo la.\nNWANE A HYIA ANWOSESEBƐMAANLƐ A?\n3. Boni a ɛzoanvolɛ Pɔɔlo hanle ye wɔ anwosesebɛmaanlɛ nwo a? (Nea mɔlebɛbo nvoninli ne.)\n3 “Adwenleadwenle maa sonla yɛ basaa, na edwɛkɛ kpalɛ maa sonla di fɛlɛko.” (Mrɛ. 12:25) Ɛhye le nɔhalɛ wɔ yɛ muala afoa nu. Yɛ muala yɛhyia anwosesebɛmaanlɛ ɔvi mekɛ mɔɔ kɔ mekɛ la. Pɔɔlo hilele kɛ awie mɔɔ ɔle ye ɛzonlelilɛ kɛ ɔbamaa awie mɔ anwosesebɛ la noko hyia anwosesebɛmaanlɛ. Ɔhɛlɛle Kilisienema mɔɔ ɛnee wɔ Wulomu la kɛ: “Me kunlu anu a anrɛɛ menwu bɛ na meboa bɛ wɔ sunsum nu, amaa bɛ nwo ayɛ se; mɔɔ mekpondɛ meaha la a le kɛ bɛ diedi bɛamaa me anwosesebɛ na medame noko me ɛdeɛ amaa bɛ anwosesebɛ.” (Wlo. 1:11, 12) Nɔhalɛ nu, Pɔɔlo mɔɔ maanle awie mɔ anwosesebɛ la noko hyianle anwosesebɛmaanlɛ wɔ mekɛ bie mɔ anu.—Kenga Wulomuma 15:30-32.\n4, 5. Nwane mɔ a yɛbahola yɛamaa bɛ anwosesebɛ ɛnɛ a, na duzu ati ɔ?\n4 Ɔwɔ kɛ bɛkanvo bɛdabɛ mɔɔ bɛtu bɛ nwo bɛmaa la. Bɛ nuhua bie mɔ a le adekpakyelɛma mɔɔ di nɔhalɛ la. Bɛ nuhua dɔɔnwo ɛbɔ afɔle mgbole amaa bɛahola bɛayɛ adekpakyelɛ gyima ne bie. Zɔhane a ɔde wɔ edwɛkpatɛlɛvolɛma, Bɛtɛlema, maangyebakyi zo neavolɛma nee bɛ ye mɔ yɛɛ bɛdabɛ mɔɔ bɛyɛ gyima wɔ ɔfese mɔɔ bɛkile edwɛkɛ bo wɔ ɛkɛ la afoa nu a. Bɛ muala bɛfa ninyɛne bɛbɔ afɔle wɔ bɛ ɛbɛlabɔlɛ nu amaa bɛahola bɛayɛ dɔɔnwo wɔ ɛzonlenlɛ gyima nwuanzanwuanza ne anu. Ɔti, ɔwɔ kɛ yɛmaa bɛ anwosesebɛ. Bɛdabɛ mɔɔ bɛ ahonle tɛbɔ dahuu ɛzonlenlɛ gyima ne anu, noko ɔlua tɛnlabelɛ bie ati bɛngola bɛnyɛ dɔɔnwo la anye balie nwo kɛ bɛbamaa bɛ anwosesebɛ.\n5 Mediema mrenyia nee mraalɛ mɔɔ bɛle mbelazinli ɔluakɛ bɛkulo kɛ bɛdi folɛdulɛ mɔɔ se, bɛgya “Awulae anu ala” azo la noko hyia anwosesebɛmaanlɛ. (1 Kɔl. 7:39) Yelɛma mɔɔ yɛ gyima ɛsesebɛ la noko anye balie nwo kɛ bɛbade edwɛkɛ mɔɔ maa anwosesebɛ la bɛavi bɛ hu mɔ ɛkɛ. (Mrɛ. 31:28, 31) Bieko, Kilisienema mɔɔ kɔ zo di nɔhalɛ wɔ ɛkpɔlɛ anzɛɛ anwonyane nu la hyia anwosesebɛmaanlɛ. (2 Tɛs. 1:3-5) Gyihova nee Gyisɛse kyekye azonvolɛ nɔhavoma ɛhye mɔ amuala arɛle.—Kenga 2 Tɛsalonaekama 2:16, 17.\nMGBANYIMA BƆ MƆDENLE MAA YƐ ANWOSESEBƐ\n6. Duzu gyima a Ayezaya 32:1, 2 ka kɛ ɔwɔ kɛ asafo nu mgbanyima yɛ a?\n6 Kenga Ayezaya 32:1, 2. Gyisɛse Kelaese dua ɔ mediema mɔɔ bɛkpokpa bɛ yɛɛ “maanle mgbanyima” mɔɔ wɔ mboane gyɛne ne anu la anwo zo fa anwosesebɛmaanlɛ nee adehilelɛ maa bɛdabɛ mɔɔ bɛnlɛ anyelielɛ na bɛ sa nu ɛdo wɔ ngyegyelɛ mekɛ ɛhye anu la. Asafo nu mgbanyima ɛhye mɔ ɛnli “tumi” wɔ awie mɔ diedi zo, emomu, bɛle “gyimayɛvoma” mɔɔ maa bɛ mediema nye die a.—2 Kɔl. 1:24.\n7, 8. Saa ɛye edwɛkɛ mɔɔ yɛbaha yɛamaa awie mɔ anwosesebɛ la ɛsie ahane a, kɛzi mgbanyima bahola aboa ɛ?\n7 Ɛzoanvolɛ Pɔɔlo yɛle neazo mɔɔ ɔwɔ kɛ yɛsukoa a. Ɔhɛlɛle Tɛsalonaeka Kilisienema mɔɔ ɛnee bɛlɛkpɔ bɛ la kɛ: “Kɛmɔ yɛlɛ bɛ nwo ɛlɔlɛ la ati, yɛbɔle kpɔkɛ kɛ yɛnrɛva Nyamenle edwɛkpa ne angome yɛnrɛmaa bɛ, emomu yɛbava yɛ nwo noko yɛamaa bɛ, ɔluakɛ bɛrayɛle yɛ alɔvolɛ.”—1 Tɛs. 2:8.\n8 Saa mgbanyima dua bɛ edwɛkɛhanlɛ zo maa awie mɔ anwosesebɛ a, ɛnee yewie ɔ? Pɔɔlo zele mgbanyima mɔɔ wɔ Ɛfɛsɛse la kɛ: “Ɔwɔ kɛ bɛyɛ gyima ɛsesebɛ zɛhae bɛfa bɛboa bɛdabɛ mɔɔ bɛle bɛtɛɛ la, na ɔwɔ kɛ bɛkakye Awulae Gyisɛse edwɛkɛ ne mɔɔ ɔhanle la, ɔse: ‘Anyelielɛ dɔɔnwo wɔ ɛmaanlɛ nu tɛla ɛlielɛ.’” (Gyi. 20:35) Ɛnee tɛ kɛ Pɔɔlo lɛ ɛhulolɛ kɛ ɔbamaa ɔ mediema ne mɔ anwosesebɛ ala, emomu eza ‘ɔvale ɔ nwo ninyɛne nee ɔ nwo amuala ɔmaanle bɛ.’ (2 Kɔl. 12:15) Zɔhane ala a, saa mgbanyima dua bɛ edwɛkɛ zo maa bɛ mediema anwosesebɛ na bɛkyekye bɛ rɛle a ɛnee ɔtɛwiele a, ɔwɔ kɛ bɛboa bɛ ɔlua bɛ nwo anyelielɛ mɔɔ bɛbahile la azo.—1 Kɔl. 14:3.\n9. Kɛ ɔkɛyɛ na mgbanyima folɛdulɛ amaa anwosesebɛ ɛ?\n9 Ɔdwu mekɛ ne bie a mgbanyima dua folɛdulɛ zo maa awie mɔ anwosesebɛ. Mgbanyima bahola azukoa kɛzi bɛmaa awie mɔ anwosesebɛ wɔ adenle kpalɛ zo la avi Baebolo ne anu. Gyisɛse yɛle ɛhye anwo neazo kpalɛ maanle yɛ wɔ ye ewule nee ye ewudwazo ne anzi. Ɛnee ɔlɛ folɛdulɛ fɔɔnwo ɔmaa asafo bie mɔ mɔɔ wɔ Ehyea Ekyi la, noko yɛ kɛzi ɔyɛle ye la nzonlɛ. Kolaa na yeadu asafo mɔɔ wɔ Ɛfɛsɛse, Pɛgamɛm nee Tayataela folɛ la, ɔlimoale ɔhanvole bɛ. (Yek. 2:1-5, 12, 13, 18, 19) Ɔzele Lawodesea asafo ne kɛ: “Bɛdabɛ mɔɔ mekulo bɛ edwɛkɛ la amuala, metwi bɛ nyunlu na metea bɛ. Ɔti bɔ mɔdenle na nu ɛ nwo.” (Yek. 3:19) Ɔwɔ kɛ mgbanyima bɔ mɔdenle sukoa Kelaese neazo ne wɔ mekɛ mɔɔ bɛlɛtu awie folɛ la.\nƆNLE MGBANYIMA NE MƆ ANGOMEKYE GYIMA\nAwovolɛ, bɛlɛtete bɛ mra amaa bɛamaa awie mɔ anwosesebɛ ɔ? (Nea ɛdendɛkpunli 10)\n10. Kɛ ɔkɛyɛ na yɛahola yɛamaa yɛ nwo anwosesebɛ ɛ?\n10 Anwosesebɛmaanlɛ ɛnle mgbanyima ne mɔ angome gyima. Pɔɔlo dule Kilisienema kɔsɔɔti folɛ kɛ bɛha “edwɛkɛ kpalɛ mɔɔ hyia na ɔmaa anwosesebɛ” la bɛhile awie mɔ. (Ɛfɛ. 4:29) Ɔwɔ kɛ yɛ nuhua ko biala nwu “mɔɔ hyia” awie mɔ la. Pɔɔlo dule Hibulu Kilisienema folɛ kɛ: “Bɛmiemia ɛsalɛ mɔɔ anu ɛdo nee egyakɛ mɔɔ ɛtuto la anu, na bɛhɔ zo bɛmaa bɛ gyakɛ abo zo adenle ɛyɛ fɔɔnwo, amaa mɔɔ le abubura la ngyegyelɛ anyɛ kpole, emomu bɛayɛ ye ayile.” (Hib. 12:12, 13) Yɛ muala mɔɔ ngakula boka nwo la bahola alua yɛ edwɛkɛ zo amaa yɛ nwo anwosesebɛ.\n11. Mɔɔ Marthe nyianle adwenle nu ngyegyelɛ la, moalɛ boni a ɔnyianle a?\n11 Marthe, * adiema raalɛ bie mɔɔ nyianle adwenle nu ngyegyelɛ la hɛlɛle kɛ: “Kenle ko bie mɔɔ ɛnee melɛyɛ asɔne kɛ awie ɛramaa me anwosesebɛ la, menyiale adiema raalɛ kpanyinli bie, na ɔlale ɛlɔlɛ nee anwunvɔnezelɛ mɔɔ ɛnee mehyia nwo kpalɛ wɔ mekɛ zɔhane anu la ali ɔhilele me. Eza ɔhanle ngyegyelɛ mɔɔ ɔyiale ye mɔɔ ɔle kɛ me ɛdeɛ ne la, na ɔmaanle mendele nganeɛ kɛ ɔtɛkale me ngome.” Bie a adiema raalɛ kpanyinli ne annwu kɛzi ye edwɛkɛ ne baboa Marthe la.\n12, 13. Ndenle mgbalɛ boni mɔ azo a yɛbahola yɛalua yɛava folɛdulɛ mɔɔ wɔ Felepaema 2:1-4 la yɛali gyima ɛ?\n12 Pɔɔlo dule Felepae asafo ne anu amra kɔsɔɔti folɛ kɛ: “Yemɔti, saa Kelaese anu anwosesebɛmaanlɛ bie wɔ ɛkɛ a, saa ɛlɔlɛ nu arɛlekyekyelɛ bie wɔ ɛkɛ a, saa sunsum nu agɔnwolɛvalɛ bie wɔ ɛkɛ a, saa ahunluyelɛyelalɛ nee anwunvɔnezelɛ bie wɔ ɛkɛ a, bɛnyia adwenle ko na bɛnyia ɛlɔlɛ ko, bɛyɛ ko wɔ debie biala anu, bɛnyia nzuzulɛ ko na bɛmaa me fɛlɛkolilɛ ne ɛli munli. Bɛmmafa manzonlehwenlɛ anzɛɛ anwomemaazo bɛyɛ debie biala, emomu bɛbɛlɛ bɛ nwo aze na bɛbu bɛ gɔnwo mɔ bɛdɛla bɛ nwo, bɛmmadwenle bɛ ngomekye bɛ boɛyɛlɛ nwo, emomu bɛdwenle awie mɔ noko ɛdeɛ nwo.”—Fel. 2:1-4.\n13 Ɔwɔ kɛ yɛ muala yɛbɔ mɔdenle kɛ yɛbakpondɛ awie mɔ boɛyɛlɛ, yɛava “ɛlɔlɛ nu arɛlekyekyelɛ,” “sunsum nu agɔnwolɛvalɛ,” yɛɛ “ahunluyelɛyelalɛ nee anwunvɔnezelɛ” yɛaboa yɛ mediema mrenyia nee mraalɛ.\nNINYƐNE MƆƆ MAA ANWOSESEBƐ LA\n14. Duzu a bahola ayɛ anwosesebɛmaanlɛ amaa yɛ a?\n14 Saa yɛte kɛ bɛdabɛ mɔɔ yɛboale bɛ mekɛ bie la ɛlɛkɔ zo ali nɔhalɛ a, ɔmaa yɛ anwosesebɛ. Ɛzoanvolɛ Dwɔn hɛlɛle kɛ: “Debie biala ɛnyɛ me anyelielɛ ɛndɛla ɛhye: kɛ mekɛde kɛ me mra ne mɔ lua nɔhalɛ ne anu.” (3 Dwɔn 4) Adekpakyelɛma dɔɔnwo kola di daselɛ wɔ kɛzi bɛnyianle anwosesebɛ, mekɛ mɔɔ bɛnwunle kɛ menli mɔɔ bɛboale bɛ bɛmaanle bɛrale nɔhalɛ ne anu mekɛ bie la ɛlɛkɔ zo ali nɔhalɛ na bɔbɔ bɛlɛsonle kɛ adekpakyelɛma la. Ɔti, saa adekpakyelɛma asa nu to a, yɛbahola yɛahakye bɛ ninyɛne mgbalɛ mɔɔ bɛyɛ bɛboa awie mɔ la.\n15. Duzu a yɛbahola yɛayɛ yɛamaa bɛdabɛ mɔɔ bɛlɛfa nɔhalɛlilɛ bɛazonle la anwosesebɛ a?\n15 Maangyebakyi zo neavolɛma ɛha kɛ saa bɛkɔkpɔla asafo bie na bɛkɛlɛ bɛ kɛlata ekyi bɛkile anyezɔlɛ a, ɔmaa bɛ nee bɛ ye mɔ anwosesebɛ. Zɔhane ala a ɔde ye wɔ mgbanyima, edwɛkpatɛlɛvolɛma, adekpakyelɛma nee Bɛtɛle abusua ne anu amra mɔɔ awie mɔ kile bɛ gyima mɔɔ bɛlɛfa nɔhalɛlilɛ bɛayɛ la anwo anyezɔlɛ la afoa nu a.\nKƐZI YƐ KƆSƆƆTI YƐBAHOLA YƐAMAA YƐ NWO ANWOSESEBƐ LA\n16. Kɛ ɔkɛyɛ na yeamaa awie anwosesebɛ ɛ?\n16 Saa yɛnyia adwenle kɛ kɛmɔ yɛnze adawu bɔ la ati, yɛnrɛhola yɛnrɛmaa awie mɔ anwosesebɛ a, ɛnee yɛvo kpole. Ɔngyia debie kpole na yɛahola yɛamaa awie anwosesebɛ—ɛbahola wɔava ɛzelekɛ wɔabiza awie ahye. Saa ahenle noko anzele a, ɔbahola yeara ye kɛ ɔlɛyia ngyegyelɛ bie, na saa ɛtie ye edwɛkɛ a ɔbahola yeakyekye ɔ rɛle.—Gye. 1:19.\n17. Moalɛ boni a adiema kakula nrenyia ko nyianle ye wɔ ngyegyelɛ mekɛ nu a?\n17 Henri adiema nrenyia bie arɛle bɔle kpole wɔ mekɛ mɔɔ ye mbusuafoɔ, mɔɔ ye papa mɔɔ ɛnee le asafo nu kpanyinli mɔɔ bɛbu ye boka nwo la vile nɔhalɛ ne anu la. Maangyebakyi zo neavolɛ bie nee Henri hɔle ɛleka bie mɔɔ bɛtɔne kafe la, ɔdɔle bie ɔmaanle ye na ɔmaanle ɔhanle mɔɔ gyegye ye la amuala ɔhilele ye. Henri nwunle kɛ adenle mɔɔ ɔbahola yealua zo yeaboa ye abusua ne yeamaa bɛazia bɛara nɔhalɛ ne anu la ala a le kɛ ɔbali nɔhalɛ. Ɔ rɛle kyekyele kpole wɔ mekɛ mɔɔ ɔgengale Edwɛndolɛ 46; Zɛfanaya 3:17; nee Maake 10:29, 30 la.\nYɛ kɔsɔɔti yɛbahola yɛaboa na yɛamaa yɛ nwo anwosesebɛ (Nea ɛdendɛkpunli 18)\n18. (a) Duzu a Belemgbunli Sɔlɔmɔn nwunle ye a? (b) Nzuzulɛ boni a ɛzoanvolɛ Pɔɔlo vale maanle a?\n18 Marthe nee Henri neazo ne maa yɛnwu kɛ yɛbahola yɛamaa adiema raalɛ anzɛɛ adiema nrenyia bie mɔɔ hyia arɛlekyekyelɛ la anwosesebɛ. Belemgbunli Sɔlɔmɔn hɛlɛle kɛ: “Edwɛkɛ kpalɛ wɔ ye mekɛ nloa le kpalɛ somaa! Fɛlɛkolilɛ maa sonla nyunlu yɛ ɛzelekɛzelekɛ, yɛɛ amaneɛ fɛlɛko maa sonla te kpɔkɛ.” (Mrɛ. 15:23, 30) Bieko, debie mɔɔ yɛbagenga ye wɔ Ɛzinzalɛ Arane ne anu anzɛɛ yɛ wɛbsaete ne azo la bahola amaa awie mɔɔ asa nu ɛdo la anyia anwosesebɛ. Pɔɔlo hilele kɛ Belemgbunlililɛ edwɛne mɔɔ yɛbabɔ nu yɛado la kola maa yɛ anwosesebɛ. Ɔhɛlɛle kɛ: “Bɛhɔ zo bɛva edwɛne, ayɛlɛyelɛ, nee sunsum nu moyɛlɛ edwɛne bɛhilehile bɛ nwo na bɛmaa bɛ nwo anwosesebɛ, na bɛdo edwɛne wɔ bɛ ahonle nu bɛmaa Gyihova.”—Kɔl. 3:16; Gyi. 16:25.\n19. Duzu ati a anwosesebɛmaanlɛ nwo bahyia kpole kpalɛ kenle bie a? Na duzu a ɔwɔ kɛ yɛyɛ a?\n19 Mekɛ mɔɔ Gyihova kenle ne “ɛlɛbikye la,” ɔbahyia kɛ yɛmaa yɛ nwo anwosesebɛ kpalɛ. (Hib. 10:25) Kɛmɔ Pɔɔlo zele ye mekɛ zo Kilisienema la, “bɛhɔ zo bɛmaa bɛ nwo anwosesebɛ na bɛboa bɛ nwo ngoko kɛ mɔɔ bɛlɛyɛ ye ala la.”—1 Tɛs. 5:11.\n^ ɛden. 11 Bɛhakyi bɛ aluma.\nFa nwa awie Fa nwa awie Bɛmaa Yɛmaa Yɛ Nwo Anwosesebɛ “Titili”